Eskualdeko nekazaritza-bulegoen zerbitzu karta - Gardentasuna - Bizkaia Gardena\nEskualdeko nekazaritza-bulegoen zerbitzu karta\nEskualdeko Nekazaritza-Bulegoak 2021-2022 - liburuxkaPDF, 475KB\nEskualdeko Nekazaritza-Bulegoak 2021-2022- Dokumentu teknikoa DOCX, 110KB\nKonpromisoen betetze maila 2020-2019 PDF, 40KB\nKonpromisoen jarraipena 2020-2019\nArreta, Aholkularitza eta Informazioa\nAholkularitza eta laguntza tekniko orokorra ematea eskualdeko lehen sektoreari. Lehen sektorearen kontsultei erantzun eta haren inguruko informazioa eman eta bitartekari gisa aritu, orokorrean sailaren eskumeneko informazioa zabalduz eskualdeko nekazaritza-unitate bakoitzari dagokion landa-inguruneko herritarren artean.\nAholkuak ematea nekazaritzako praktika onen inguruan, eta teknika berrien dibulgazioa egitea hala nekazaritza- eta abeltzaintza-ustiategietarako nola mendien baso-kudeaketa iraunkorrerako.\nIzapideak eta Deribazioa\nAzterlan tekniko-ekonomikoak eta inbertsioen inguruko analisiak egitea, inbertsiorako Laguntza Planaren barruan nekazaritza-ustiategiaren hobekuntzan inbertitzeko asmoa duten nekazarientzat. Laguntza Plan hori Foru Aldundiak finantzatzen du, eta Europar Batasunaren kofinantziazioa du.\nKontrola, jarraipena eta aholkularitza Europar Batasunak finantzatutako prima-eskabideen inguruan, bai eta urteko azaleraren aitorpena egin eta nekazaritza-ustiategiak erregistratzerakoan ere.\nSailari dagozkion administrazio-espedienteak tramitatu eta informatikoki grabatzea.\nIraunkortasuna eta Ingurune Naturala Zaintzeko Sailaren zerbitzuetako agirien sarrera- eta irteera-erregistroak egitea bulegoan.\nBeharrezko zuzemenak egitea lehen sektoreari informazioa emateko sailaren jarduketei buruz, eta, horretarako, beharrezko diren harremanak izatea Iraunkortasuna eta Ingurune Naturala Zaintzeko Saileko gainerako unitate batzuekin nahiz beste entitate eta erakunde publiko batzuekin.\nZerbitzuei dagokion arautegia eta erabiltzaileen eskubide eta betebeharrak kontsulta ditzakezu zerbitzu karta osoan: Eskualdeko Nekazaritza-Bulegoak - Dokumentu teknikoa (DOCX 110KB)\nEskualdeko nekazaritza-bulegoetako langileek arreta adeitsua, profesionala eta eraginkorra eskaintzea erabiltzaileei, hizkera argia erabiliz, eta, batez beste, 8,5 puntu baino gehiago lortzea horri buruzko galderan gogobetetasun-inkestan.\nEskualdeko nekazaritza-bulegoetako langileek informazio, laguntza tekniko eta administratibo argia ematea erabiltzaileei, eta, batez beste, 8,5 puntu baino gehiago lortzea horri buruzko galderan gogobetetasun-inkestan.\nEskualdeko nekazaritza-bulego guztiak egotea egoera onean, garbi eta egoki mantenduak, erabiltzaileak eroso egon daitezen, eta, batez beste, 8 puntu baino gehiago lortzea horri buruzko galderan gogobetetasun-inkestan.\nGogobetetasun-inkestan erabiltzaileek adierazitako gogobetetasunaren balorazioa, ENBetako langileen arreta adeitsuari, profesionalari eta eraginkorrari dagokionez, eta hizkera argia erabiltzeari dagokionez.\nGogobetetasun-inkestan erabiltzaileek adierazitako gogobetetasunaren balorazioa ENBen egoera, garbitasun, mantentze-lan eta erosotasunari buruz.\nAukera eskaintzea erabiltzaileari izapide guzti-guztiak bulegoetan egiteko.\nSarrera-erregistro bat ematea erabiltzaileari, non eskatutako izapide guzti-guztiak jasoko diren, eta zerbitzu fidagarria eskaintzea, akatsik gabea; horrela, 8,5 puntu baino gehiago lortzea, batez beste, horri buruzko galderan gogobetetasun-inkestan.\nEskualdeko nekazaritza-bulegoetan egiten diren eskaerak zerbitzura igorriko dira, astebete igaro aurretik izapidetu daitezen.\nErabiltzaileek bulegoetan egiten dituzten izapideak, %-tan adierazia.\nIdentifikatutako desbideratze-kopurua, ez delako eman sarrera-erregistrorik izapide baten eskaera egitean.\nGogobetetasun-inkestan erabiltzaileek adierazitako gogobetetasunaren balorazioa, ENBetan emaniko zerbitzuaren fidagarritasunari eta akatsik ezari.\nZenbat denbora behar den eskabidea igortzeko (eskabidearen jasotze-data vs zerbitzuak eskabidea jasotzen duen eguna).\nBitarteko hauek baliatuz aurkez daitezke kexak eta iradokizunak:\nEskualdeko Nekazaritza-Bulogoetan: Kexak eta iradokizunak aurkezteko BFAren inprimakia.\nForu Aldundiaren Erregistroa eta Herritarrenganako Laguntza Bideratzeko Bulegoan.\nBFAren web-orriko kexen atalean: www.bizkaia.eus\n15 egun baliodunen epean erantzungo dira kexa eta iradokizun guztiak.\nLanda Garapenerako Zerbitzua / Nekazaritza Zuzendaritza Nagusia\nLehendakari Aguirre kalea, 9-2


Bizkaia Industria Ondarearen Europako epizentro bilakatuko da - Área de prensa - Bizkaia.eus\nBizkaia Industria Ondarearen Europako epizentro bilakatuko da\n2018(e)ko urriaren 11(a) 10:38\nBizkaiko Foru Aldundiak Industria Ondarea kudeatzeko lan-ildoak lantzeaz arduratzen den adituen nazioarteko batzordean parte hartuko du. Urriaren 15ean eta 16 egingo diren jardunaldietan Europako Ondareari buruzko Hausnarketa Taldearen lan-bilera eta sarrera librea izango duen jardunaldi ireki bat ere antolatu dira.\nOndarearen Europako Urtearen harira, eta Bizkaiko Zubia martxan jarri zenetik 125 urte bete direnean, Bizkaiko Foru Aldundia, Espainiako Gobernuko Hezkuntza, Kultura eta Kirol Ministerioa, Bilboko Portua eta Bizkaia Zubia batu egin dira XXI. mendeko industria ondarearen gizarte-balioa lurralde garapenaren faktore gisa hausnartu eta aztertzeko baliatuko diren topaketak antolatzeko.\nJardunaldi horretan Marta Uriarte Bizkaia Zubiko zuzendari nagusiaren hitzaldia egongo da, non zubiaren 125 urteko bizitza aurkeztuko duen. Andoni Iturbe Bizkaiko Foru Aldundiko Kulturako zuzendari nagusiak, bestalde, kultura ondarearen balio publikoaren inguruan hitz egingo du. Gainera, ‘Eraldatzen ari diren gizarteak’ mahai-ingurua egingo da; bertan, Ars Civilis elkarteko Cristina Gutiérrez-Cortinesek ‘Industria espaziotik industria-kultura ondarera’ aurkezpena egingo du, Sustapen Ministerioko Sonia Hernándezek ‘Kultura eta industria ondarea Espainiako Hiri Agendan’ gaiaren inguruan jardungo da, UNESCOko Oriol Freixak ‘Kultura ondarea eta hiriko etorkizuna’ aurkeztuko du eta Industria Ondarearen Euskal Elkarteko Javier Puertasek ‘Industria ondarearentzako bizitza berri bat’ aurkeztuko du.


1922 – Irunero\n1922ko maiatzaren 21ean argitaratutako “El Bidasoa” aldizkaria orain dela mende bat Irunen albiste ziren gertaerak biltzen ditu. Amando Lozanok “Victrix causa” testuan Vigoko futbol txapelketaren laburpena egiten du. Jarraian, Atsegiñ-tar bat kolaboratzaileak “Zer ordu da?” testuan bi emakumeren arteko euskarazko...\n2022(e)ko martxoak 22 No Responses\n“El Bidasoa” aldizkariak orain dela 100 urte Irunen albiste ziren gertaerak laburtzen ditu. Zehazki, aldizkariaren 342. zenbakiko lehen albistean hiriko kirol zelaiarekin loturiko nobedadeak biltzen dira, 1922ko martxoaren 15ean amaitu baitzen hiritarrek l...


Funtzio Publikoko zuzendari nagusiaren martxoaren 4ko 580/2019 Ebazpenaren bitartez, deialdi bat onetsi zen Nafarroako Foru Komunitateko Administrazioaren eta haren erakunde autonomoen zerbitzuko zaintzaile gerontologiko izateko hogei lanpostu oposizio bidez betetzeko. Ebazpena 2019ko 63. Nafarroako Aldizkari Ofizialean argitaratu zen, apirilaren 2koan.\nFuntzio Publikoko zuzendari nagusiaren maiatzaren 13ko 1318/2019 Ebazpenaren bidez, deialdian onartu eta baztertutako izangaien behin-behineko zerrenda onetsi zen. Ebazpen hori 2019ko 106. Nafarroako Aldizkari Ofizialean argitaratu zen, ekainaren 3koan.\nFuntzio Publikoko zuzendari nagusiaren abuztuaren 5eko 2210/2019 Ebazpenaren bidez, izangai onartuen eta baztertuen behin betiko zerrenda onetsi, eta oposizioaldiko lehenbiziko ariketa egiteko eguna, tokia eta ordua finkatu ziren. Ebazpen hori 2019ko 164. Nafarroako Aldizkari Ofizialean argitaratu zen, abuztuaren 22koan.\nHautaprobak bukatuta, baldintzak frogatzeko epea ireki zen Funtzio Publikoko zuzendari nagusiaren urtarrilaren 22ko 176/2020 Ebazpenaren bidez.\nOndoren, Funtzio Publikoko zuzendari nagusiaren martxoaren 23ko 860/2020 Ebazpenaren bidez, lanpostu hutsak aukeratzeko ekitaldirako deia egin zen, eta 10 egun balioduneko epea ireki zen lanpostuak aukeratzeko.\nAzkenik, kalifikazio epaimahaiak proposamena egin zuen izenda zitezela probak gainditu dituzten eta deialdiko lanpostuetan sartzen diren izangaiak, deialdian eskatzen diren baldintzak betetzen dituztenak. Proposamen hori 2020ko 170. Nafarroako Aldizkari Ofizialean argitaratu zen, abuztuaren 3koan.\nEskatutako dokumentazioa behar zen epean aurkezturik eta proposatutako izangaiek betebeharrak betetzen dituztela egiaztaturik, bidezkoa da izendapena egitea eta lanpostu hutsa esleitzea.\n1. Honako hauek izendatzea Nafarroako Foru Komunitateko Administrazioaren eta haren erakunde autonomoen zerbitzuko funtzionarioak, zaintzaile gerontologiko lanpostuan aritzeko: Víctor Antonio Tellechea Arrubla jauna, desgaitasuneko erreserba txandakoa, 100eko 33 edo gehiagoko desgaitasuna duten pertsonentzako; Purificación Camacho Rayo, Nuria Ortiz Claraco, Idoia García Benito, Inés Zazpe Torrea eta Yolanda Albisu Cajal andreak, igoera txandakoak; eta Rosa María Muñoz Irañeta, Virginia Zabalza Amatriain, Raquel García Martín, Marina Górriz López de Dicastillo, Ana Isabel Cabodevilla Ilincheta, María Cristina Roteta Ibarra, Victoria Eugenia Recalde Baigorri, Julia Guillén Guillén, Miriam Goñi Barber, Elena Platel Zarzoso, María Victoria Ezquerra Mendívil, María Nieves García Cortés, Pablo Bueno Urricelqui eta Sonia Santafé Dencausa jaun-andreak, txanda irekikoak.\nVíctor Antonio Tellechea Arrubla jaunari, 3045 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nPurificación Camacho Rayo andreari 3101 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nNuria Ortiz Claraco andreari 3035 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nIdoia García Benito andreari, 3138 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nInés Zazpe Torrea andreari 3158 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nYolanda Albisu Cajal andreari 10515 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nRosa María Muñoz Irañeta andreari, 7979 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nVirginia Zabalza Amatriain andreari 3172 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nRaquel García Martín andreari, 3186 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nMarina Górriz López de Dicastillo andreari, 8139 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nAna Isabel Cabodevilla Ilincheta andreari 10516 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren El Vergel zahar etxeari atxikia, eta destinoa Iruñean duena.\nMaría Cristina Roteta Ibarra andreari, 8725 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nVictoria Eugenia Recalde Baigorri andreari, 3059 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nJulia Guillén Guillén andreari, 3182 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nMiriam Goñi Barber andreari, 6569 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nElena Platel Zarzoso andreari, 6570 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nMaría Victoria Ezquerra Mendívil andreari, 8726 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nMaría Nieves García Cortés andreari, 8724 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nPablo Bueno Urricelqui jaunari, 8729 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\nSonia Santafé Dencausa andreari, 4651 lanpostu hutsa, funtzionarioen araubidekoa, Pertsonen Autonomiarako eta Garapenerako Nafarroako Agentziaren Santo Domingo zahar etxeari atxikia, eta destinoa Lizarran duena.\n3. Xedatzea ezen izendatutako izangaiek Pertsonen Autonomiarako eta Garapenerako Nafarroako Agentziako Langileen Unitatean jabetu beharko dutela lanpostuaz (González Tablas kalea 7, Iruña), hilabeteko epean, izendapena Nafarroako Aldizkari Ofizialean argitaratu eta biharamunetik hasita, kontuan izanik argitaratze horrek jakinaraztearen ondorio berberak izanen dituela, bat etorriz Administrazio Publikoen Administrazio Prozedura Erkideari buruzko urriaren 1eko 39/2015 Legearen 45. artikuluan ezarritakoarekin.\n4. Ebazpen hau igortzea Pertsonen Autonomiarako eta Garapenerako Nafarroako Agentziako Kudeaketaren eta Baliabideen Zuzendariordetzara eta Funtzio Publikoko Zuzendaritza Nagusiko Langileriaren Kudeaketako Zerbitzura, Langileriaren Gastuaren Kontrolaren eta Nominen Zerbitzura, Egituraren, Lanpostuen Antolaketaren eta Langileen Plantillaren Zerbitzura eta Gizarte Prestazioen Zerbitzura, eta interesdunei jakinaraztea. Interesdunei aditzera ematen zaie ezen ebazpenaren aurka gora jotzeko errekurtsoa jartzen ahal dutela, Lehendakaritzako, Berdintasuneko, Funtzio Publikoko eta Barneko kontseilariari zuzendua, jakinarazi eta biharamunetik hilabeteko epean, Administrazio Publikoen Administrazio Prozedura Erkideari buruzko urriaren 1eko 39/2015 Legearen 121. eta 122. artikuluetan xedatutakoarekin bat.\n5. Nafarroako Aldizkari Ofizialean argitara dadila agintzea.\nIruñean, 2020ko irailaren 18an.–Funtzio Publikoko zuzendari nagusia, Amaia Goñi Lacabe.\nIragarkiaren kodea: F2010833


Laburbira 2019 film laburren zirkuitua 35 herritan eskainiko da\n> Berriak > Kultura > 35 herritan eskainiko dira Laburbira zirkuituaren film laburrak\nMartxoaren 20an jarriko da martxan Laburbira 2019, aurtengo film laburren zirkuitua. Laburbiraren hamaseigarren edizioa bederatzi film laburrekin dator, guztiak 2016 eta 2018a bitartean egindakoak. Askotariko gaiak eta genero ezberdinak uztartuko ditu aurtengo eskaintzak; maitasun istorioak, tentsio bizikoak, bi animaziozko lan, iraganeko kontakizunen bat, Behe Nafarroko istorio bat, majia, intriga eta umorea dira, besteak beste, aurtengoek dakartena.\n2019 urteko Laburbiraren eskaintzak, aurreko urteetako joerari eutsiko dio: sortzaile gazteen lanak dira gehienak, baina badira esperientzia luzeko zuzendarien lanik ere. Beste datu azpimarragarri bat ere badakar edizio honetako lan-aukeraketak: bederatzi filmetatik zazpi emakumeek zuzendutakoak dira. Denak uztartuta, ordubeteko proiekzioa osotu dugu, kalitatezkoa eta gozagarria, euskarazko film laburren zaleei merezi duten gozatua emateko.\nAurtengo filmeen eskaintzarekin osatu dugun kartelera hemen ikus dezakezue.\nHilabeteko gira herriz herri\nMartxoaren 20tik apirilaren 13ra bitartean gozatu ahal izango dira Laburbiraren emanaldiak. Euskal Herrian izango dira emanaldi gehienak, baina badira Euskal Herritik kanpo emanaldiak ere, Euskal Etxeetan antolatuta dauden euskal komunitateei eskainiak.\nHonako 35 herri eta hirietan ikusi ahal izango dira emanaldiak:\nLaburbira, Topagunearen ikus-entzunezkoen proiektuetan aitzindari\nHamaseigarrenez helduko da Laburbira zirkuitua Euskal Herriko aretoetara. 2004 urtean antolatu zen lehenengoz eta gerora ez dio urteroko hitzorduari hutsik egin. Zirkuitua sortu zenean sortzaileek beraien lanak Euskal Herrian zabaltzeko zituzten zailtasunak gainditzeko helburuz abiatu zen zirkuitua. Izan ere, film laburrek lehiaketaz-lehiaketa egiten zuten ibilbidetik harantzago (horietako asko Euskal Herritik kanpo), zaila izaten zen Euskal Herriko aretoetan ikusteko aukera izatea.\nLaburbiraren ondoren etorri ziren Euskaltzaleen Topagunearen ikus-entzunezkoen arloko gainontzeko egitasmoak ere. 2004an bertan egin zen lehen Kameratoia, ikus-entzunezkoen rallya, sortzaile gazteen sormena bultzatzeko. Hurrengo urteetan, berriz, beste bi ekimen jarri ziren martxan: Irudienea gunea sortu zen Durangoko Azokan, euskaraz sortutako ikus-entzunezkoen erakuslehio modura, eta Benito Ansola sariketa antolatzeari ekin zitzaion Lekeitioko zine bilerarekin elkarlanean, sorkuntza lan berriak bultzatzeko. Azkenik, iaz DemaS.A. lehiaketa egin zen lehenengoz Irudienean, Euskal Herriko ikus-entzunezkoen rallye ezberdinetan aurkezten diren lanak ezagutzera emateko.\n← Hastear da Euskararen Ginkanaren 6.edizioa\nAhobizi eta belarriprestak Korrika →


SATELITEAK x 24 - Arrosa\nSATELITEAK x 24\nAzken asteotako ohiturari jarraiki, gaurkoan ere gonbidatu berezi bat ekarri dugu gure Satelitera. Chirie Vegas mikrofonoaren atzean ezagutu genuen Madrilgo artista izan da gaur saioaren zati nagusian kontrolaren arduradun. 40 minutu inguruko podkast elegante bat erregalatu digu non housea, hip hopa, footworka eta beste mila genero estilo handiz nahasten dituen. Bestalde, saioa hasteko Procceden azken diskako kantu bat eta Niagara portugaldarren azken lana ipini ditugu.\nPosted in SateliteakTagged #Beste Bat #Naiz Irratia


Pikotxean jarri eta gozatzeko saila - PostData\nOrkatilen gainean eserita egotea da pikotxean egotea. Kokoriko ere esaten diote batzuek. Bada, hor nonbait galdutako hitza berreskuratu, eta 8 eta 12 urte bitarteko gaztetxoentzat sail berria jarri du martxan Erein argitaletxeak. Saileko lau liburuxka kalean dira jada, horietako bi sortu ditu Inazio Mujikak. “Tentsio pixka bat eta kontzentrazioa eskatzen duten liburuxkak dira, pikotxean irakurtzekoak”, azaldu du. “Ez luzeak, ez laburrak”. Hitz-joko horretatik datorkio izena, beraz, sail berriari.\nGainerako bi liburuxkak Anjel Lertxundik idatzi ditu. “Nik banituen ipuin liburu batzuk Ereinen, baina 1997ko uholdeak eraman zituenak. Haietako ipuin batzuk erreskatatu, berritu, gaurkotu eta argitaratzea proposatu zidaten”. Zehazki, Gizon kabalen piurak [Erein, 2000] liburutik berreskuratu ditu ipuinak, Lertxundik: Zakarruko eta Donostian elefanteak ikusi zirenekoa. Aurretik idatzitakoa traizionatu gabe, gorputz gehiago eman, eta karga literario jantzia erantsi diela dio. Emaitza, ironiaz beteriko bi testu, kritikoak hainbat jokabide eta izaera-klaserekin eta, aldi berean, pikardia dosi zehatzekoak.\nZakarruko liburuan, esaterako, ustez petrala den pertsonaia da protagonista: Zakarruko bera. Petralduta bizi da bere buruarekin eta munduarekin. Orrialdeek aurrera egin ahala ikusiko dugu hala ote den benetan. Donostian elefanteak ikusi zirenekoa ipuina, berriz, distopia bat da, bertan bizi direnak elefanteak dira eta alkatea da enteratzen ez den bakarra.\nInazio Mujikak idatzi ditu Hans eta igela eta Ez apuratu. Biak daude lotuta jendetzaren zentzuarekin. “Haurrei beldurra ematen dien zerbait izan ohi da jendetza, festetan- eta ikus dezakegu, eta horregatik landu nahi izan dut gaia”. Europako iparraldetik etorri da Hans protagonista. Kaleko artista da, eta haren igel lagunarekin biziko dituen abenturak kontatzen ditu Hans eta igelak. Ez apuratu liburuan, berriz, amona baten eta haren ilobaren arteko istorioa ezagutuko dugu. Bien arteko harremanaz, memoria galtzeaz, hizkuntza beraren moldaeraz belaunaldizbelaunaldi…\nAnjel Lertxundiren istorioak iruditara Antton Olariagak eraman ditu, eta Inazio Mujikarenak Maite Gurrutxagak. Ilustratzaileek beren istorioak kontatzen dituzte marrazkiz marrazki, eta denak daude pozik emaitzarekin. “Luxu totala” izan dela diote, bi idazleek, halako marrazkilari “handiekin” lan egitea.\nDatorren urtean, Pikotxean saileko beste lau liburuxka argitaratzea da Erein argitaletxearen asmoa, gaztetxoek giharrak indartzen jarrai dezaten. Ordura arte, nahikoa abentura badute bizitzeko hainbeste animalia, senide, artista eta lagunen artean. Lertxundik dioen bezala, “irakurketa delako egon litekeen bidaiarik merkeena eta etekintsuena”.\nAnjel LertxundiAntton OlariagaEreinErein argitaletxeaeuskarazko edukiakInazio MujikaMaite GurrutxagaPikotxean\n← Lander Garro XX. Augustin Zubikarai sariaren irabazle\nJokin Zaitegi Sariketa – Literatura Nobel Sariak euskaratzeko beka 2020 →


Eppes - Wikipedia, entziklopedia askea.\n49°33′26″N 3°44′15″E / 49.5572°N 3.7375°E / 49.5572; 3.737549°33′26″N 3°44′15″E / 49.5572°N 3.7375°E / 49.5572; 3.7375\nAthies-sous-Laon, Coucy-lès-Eppes, Festieux, Mauregny-en-Haye, Parfondru, Samoussy eta Veslud\n427 (2019ko urtarrilaren 1a)\n217 (%50.8) 200 (%46.8)\nEppes Frantziako udalerri bat da Aisne departamenduan dagoena, Frantzia Garaia eskualdean. 2013an 428 biztanle zituen.\n2007an Eppes udalerrian erroldatutako biztanleak 376 ziren. Familiak 147 ziren, horien artean 40 pertsona bakarrekoak ziren (22 bakarrik bizi ziren gizonak eta 18 bakarrik bizi ziren emakumeak), 49 seme-alabarik gabeko familiak ziren, 49 seme-alabarik gabeko bikoteak ziren eta 9 seme-alabak dituzten guraso-bakarreko familiak ziren.\n2007an 180 etxebizitza zeuden, 158 familiaren etxebizitza nagusia ziren, 1 bigarren erresidentzia bat zen eta 21 hutsik zeuden. 176 etxeak ziren eta 4 apartamentuak ziren. 158 etxebizitza nagusietatik 132 bere jabearen bizilekua ziren eta 27 alokairuan okupaturik zeuden; 4 etxek bi gela zituzten, 20 etxek hiru zituzten, 44 etxek lau zituzten eta 90 etxek bost zituzten. 142 etxek euren parking plaza propioa zuten azpian. 85 etxetan ibilgailu bat zegoen eta 61 etxetan bat baino gehiago zituzten.\nEppes udalerriko biztanleria-piramidea 2009an .\n2007an lan egiteko adina zuten pertsonak 275 ziren, horien artean 206 aktiboak ziren eta 69 inaktiboak ziren. 206 pertsona aktiboetatik 184 lanean zeuden (101 gizon eta 83 emakume) eta 22 langabezian zeuden (12 gizon eta 10 emakume). 69 pertsona inaktiboetatik 29 erretiraturik zeuden, 21 ikasten zeuden eta 19 "bestelako inaktibo" gisa sailkaturik zeuden.\n2009an Eppes udalerrian 168 unitate fiskal zeuden, 412 pertsonek osaturik. Pertsona bakoitzeko diru-sarrera fiskalaren mediana urteko 16.133,5 euro zen.\n2007an zeuden 9 komertzioetatik, 2 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Eppes udalerrian 3 nekazaritza-ustiategi zeuden, 198 hektarea erabiltzen.\nCoucy-lès-Eppes (2,4 km)\nVeslud (2,7 km)\nSamoussy (2,9 km)\nParfondru (3,8 km)\nFestieux (4,1 km)\nAthies-sous-Laon (4,4 km)\nMontchâlons (5,0 km)\nMauregny-en-Haye (5,1 km)\nCourtrizy-et-Fussigny (5,5 km)\nGizy (5,5 km)\nOrriaren azken aldaketa: 15 urria 2021, 20:46.


Herri galiziar xehearen ahotsa | Kultura | Berria\nHerri galiziar xehearen ahotsa\nAlvaro Cunqueiro idazle galiziarraren jaiotzaren mendeurrena da gaur. Poeta, narratzaile, kazetari eta gastronomian aditua izan zen, eta errealismo magikoaren ordezkari Galizian.\nAlvaro Cunqueiro (1911-1981). BERRIA\nEhun urte bete dira gaur Alvaro Cunqueiro idazle galiziarra jaio zela (Mondoñedo, Lugo, 1911-Vigo, Pontevedra, 1981). Galegoz zein gaztelaniaz idatzi zituen bere lanak. Poeta, narratzaile, dramagile, kazetari, mitologo, mahai oparoen zale, ugari dira han-hemenka izkribatuta utzi dituen liburuak. Izan ere, galizierazko idazle laudatuenetakoa izan zen Cunqueiro, gaur egun ere miretsia izaten segitzen duena.\nEspainiako Kritika Saria eman zioten 1959an, Las crónicas del sochantre liburuarengatik. 1961ean Real Academia Galegan sartu zen, galizieraren arautze lanak egin ez ezik 1963tik Dia das Letras Galegas antolatzen duen erakundean. Galizierazko Letren Egunean, hain zuzen ere, omendu zuten Cunqueiro 1991n. Nadal saria ere eskuratu zuen 1968an, Un hombre que se parecía a Orestes liburuarengatik. Asociacion de Escritores en Lingua Galega sortzen lagundu zuen, eta bibliografia mardula dauka, batez ere galizieraz idatzitakoa.\nGeneroei dagokienez, guztiak landu zituen, baina fikzioa eta errealitatea nahasten dira maiz Cunqueiroren obretan. Eta kazetari lanetan ere aritu zen. El Faro de Vigo egunkarian idatzi zituen artikuluak hainbat bildumatan argitaratu zaizkio hil ondoren.\nSantiagoko Unibertsitatean Filosofia eta Letretako ikasketak hasi zituen, baina, gero, haiek utzi, eta kazetari lanetan hasi zen. Idazle elebiduna izan zen, hots, gaztelaniaz eta galegoz idazten ohitua. Hiru aurpegiko idazlea, bestalde: kazetaria, poeta eta narratzailea. Poeta gisa hasi zen 1932an Mar ao Norde abangoardiako poesiako liburuarekin, eta egunkarietako artikuluetan nahiz narrazio liburuetan agerian egongo zen beti poesiaren kutsua.\nCunqueiroren idazlanak sailkatzen zailak dira. Autore batzuen arabera, antzekorik ez duen idazlea da, bere buruarengan baino parekorik ez duen gogo asmatzailea. Errealismo sozialaren esparruan mugitzen ziren haren garaikideetako batzuek uste zuten Cunqueirok lan idorra egiten zuela, konpromisorik gabea, alferrikakoa. Beste batzuek, ordea, ikusi zuten nola Cunqueiro, artean bizirik zegoen kostunbrismotik zerbait hartuta, mitoaren eta alegiaren munduan murgiltzen zen. Galiziako jendeak agerian nekez utziko zituen gauzak kaleratuz, galegoaren izaeraren bitxia azalaraziz. Mitoa eta alegia errealitatearekin orekatzen zituen bere oroitzapenen gogoeta desitxuratzailea erabiliz. Hego Amerikako alegiazko literaturarekin lotu izan dute autore horiek, eta Cunqueiroren narratiba lan nagusietako batzuk Garcia Marquezen Cien años de soledad-en eta Rafael Sanchez Ferlosioren lanen parean jarri dituzte.\nCunqueiroren Hareazko erlojua ipuina itzuli zuen Andres Urrutiak Idatz & Mintz aldizkarian 1985ean, eta Poemas náufragos poeta galegoen antologia txiki batean hiru poema Joseba Sarrionandiak 1991n. Liburu bakarra dago euskaraz: Han-hemengo jendea (1971), 49 narrazioz osatua, galiziarren erretratuen galeria bat, Literatura Unibertsala bildumarako Mikel Iriartek 1996an itzulia.\nEuskal idazleen artean oso maitatua da Cunqueiro. XX. mendeko galizierazko literaturak emandako idazlerik eraginkorrenetakoa eta zabalduenetakoa da. Pako Aristik bere irakurketak aipatzen dituenean zera azaltzen du: «Alvaro Cunqueiroren bidez Galizia ezagutu nuen. Urrundik bueltan ibili nintzen etxekoa maitatzen ikasteko. Lehendabizi Xente de aquí e de acolá irakurri nuen, eta txunditu egin ninduen: Galiziako jende xehearen eta xelebrearen istorioak ziren, samur eta grazia handiarekin kontatuak». Joseba Sarrionandiaren idazle kuttunen artean ere badago Cunqueiro. Espetxeratu ondoren idatzitako lehen artikuluan Raoul Walsh zinemagile hil berria izan zuen hizpide, eta bigarren idatzia, berriz, Alvaro Cunqueiro poeta galiziarrari eskaini zion. Hala zioen gerora egin zioten elkarrizketa batean: «Espainolek espainiera hizkuntza unibertsal moduan ezarri digute beti, eta ideia horren aurkako erresistentzia izango da seguru asko, espainieraren bitartekaritza gainetik kentzeko, nik behintzat nahiago dut Alvaro Cunqueiro galegoz irakurri espainieraz baino». Cunqueiroren alegiazko pertsonaiak zenbait idazleren inspirazio iturri izan dira. «Behin esan zuen arrainek bazekitela berba egiten», gogoratu du Kirmen Uribek.


“Fadoak entzuten zituen gizona” antzezlanak Donostia Antzerki Saria eskuratu du - Euskararen Etxea\n“Fadoak entzuten zituen gizona” antzezlanak Donostia Antzerki Saria eskuratu du\nXake Produkzioak antzerki-taldearen antzezlanak maskulinitatea jorratzeko duen “modu originala” azpimarratu du epaimahaiak. Horrekin batera, obra “bikaina” dela adierazi du aho batez epaimahaiak. Martxoaren 27an egingo dute saria banatzeko ekitaldia, Viktoria Eugenia antzokian, eta bertan taularatuko dute berriz obra.\nIragan irailean, Xake Produkzioak konpainiak Fadoak entzuten zituen gizona obra estreinatu zuen Tolosako Leidor Antzokian. 2019an Eusko Jaurlaritzako Antzerki Testuen idazketarako diru laguntza eta Hitzartutako Zirkuituko Produkziorako diru laguntza jaso ondotik, konpainaik bere hirugarren antzezlana estreinatu zuen, konpainiaren bosgaren urteurrenarekin batera.\nOrain, XXI. Donostia Antzerki Saria irabazi du: 12.000 euro eta Juan Luis Goenagaren margolan bat jasoko ditu konpainiak. Halaber, martxoaren 27an, Antzerkiaren Nazioarteko Egunean, egingo dute saria banatzeko ekitaldia, Viktoria Eugenia antzokian, eta bertan taularatuko dute berriz obra.\nHonatx obraren sinopsia: “Ander Huelvako Ayamonte herrian antolatzen den fado lehiaketa amateur batera doa bertan parte hartzeko asmoz. Autostopean ari dela, Mariok jasoko du bere kamioian. Kasualitateak kasualitate, Anderrek eta Mariok lehenagotik ezagutzen dute elkar, baina urteak dira ez dutela elkarren berri izan. Berezia izango da elkarrekin egingo duten bidaia, batez ere, Masku izeneko pertsonai misteriotsuak baldintzatuko duelako”.


Hemen zaude > biografiak > beti mugan\nbeti mugan > biografia\n90eko hamarkadaren hasieran Hondarribian (Gipuzkoa) sortutako talde hau izan zen, askoren aburuz, Euskal Herrian noise-rock doinuak jorratu zituen lehenengoa. Askotariko eraginak barneratu zituen, The Nomadsekin hasi eta Neil Young, Pixies eta Sonic Youth-ekin segitu, doinu akustikoak eta distortsio elektrizitatea uztartuz rock&roll, hardcore eta pop kantu zuzen eta itsaskorretan. Taldea 1994an desegin zen, besteak beste disko luze bat, Oreka desorekan (Basati Diskak, 1993), eta Hondarribiko beste talde batzuekin partekaturiko lana, Underribi (Basati Diskak, 1994), kaleratu ondoren. Haatik, 2010ean taldea berriz agertu zen, eta kantu berriak lantzen hasi zen (1).\nDesband izeneko taldean aritutako Javi Alvarezek (ahotsa eta gitarra), Xabi Lopezek (gitarra) eta Martxel Mariskalek (baxua) erein zuten Beti Mugan-en hazia, Neil Young eta beste zenbait musikariren bertsio akustikoak egiteaz gain kanta propioak sortzeari ekin ziotenean. Tarteka, Koldo Emery (ahotsa eta gitarra) eta Ramon Albisu (bateria) agertzen ziren entsegu lokalera, Stiff Little Fingers, That Petrol Emotion, Ramones eta The Clashen bertsioak jotzera. Elkarrekin probatzea erabaki zuten. Lopezek, Alvarezek eta Mariskalek prestatuak zituzten lauzpabost kanturi erritmo kutxa kendu, eta egiazko bateria eta beste gitarra bat gehitu zizkieten. Azkenik, Nagore Santamaria eta Natalia Barberia batu zitzaizkien ahotsetan.\n1994ko irailaren 2an eman zuen azken kontzertua, Hondarribian. Lau urte geroago, taldeak grabatutako ia abesti guztien bilduma kaleratu zen, Batzen (Esan Ozenki, 1998), eta 2004an berriz elkartu ziren kontzertu gutxi batzuk emateko, Hondarribian eta Ondarroan. Bi kontzertuotako irudiak Zuzenean (Psyilocybina Records, 2005) DVDan bildu zituen Psilocybe elkarteak. Geroztik, beste zenbait kontzertu gehiago eman ditu, 2009ko ekainaren 13an Psilocybenea aretoan, Ama Say taldearekin, eta 2010eko maiatzaren 14an Irungo Ikultur jaialdian. Azken emanaldi honetan lau taldekide bakarrik aritu ziren: Koldo Emery, Ramon Albisu, Xabi Lopez eta Javi Alvarez. Taldea kantu berriak sortzen hasi zen, Martxel Mariskalek elkarrizketa batean adierazi zuenez, eta 2012n ere kontzertuak eman zituen, Tolosan eta Hondarribian, besteak beste.\nBeti Mugan-etik kanpo, Martxel Mariskalek eta Xabi Lopezek jarraitu dute musikari lotuta. Mariskal Zura taldeko kidea izan da, eta hitzak idatzi ditu Dut eta Lisabö taldeentzat. Zenbait literatur sari irabazi ditu, eta Me llamo Ezequiel y así será siempre nobela (Hiru, 2002) argitaratu du. Obra horretan oinarrituta, Ezekiel antzezlana taularatu zuen Antzerkiola Imaginarioak, Sagarroi-k sortutako musikarekin.\n(1) Berria, 2012ko otsailaren 16a\nbeti mugan > hemeroteka\n> Batzen. Kafe Aleak. (Disko iruzkinak)\n> «Minaren esperientziak laguntzen dizu barrena era askotan lantzen». Berria. (Elkarrizketak) (2012-02-16)\nBasati Diskak, 1992 (EP)\nBasati Diskak, 1992 (SG)\nBasati Diskak, 1993 (LP)\nBasati Diskak, 1994 (EP)\nEsan Ozenki, 1998 (CD)\nPsilocybina Diskak, 2004 (DVD)


Bernardo Atxaga - Idazlea | Kontaizu\nBernardo Atxaga - Idazlea\n“Ia ezinezkoa da paradisuaren ideiarik gabe bizitzea”\n1972an argitaratu zituen bere lehenengo poemak euskaraz, antologia batean.\n1988an Obabakoak aurkeztu zuen. Liburu horren eskutik, hainbat sari (haien artean Sari Nazionala) lortu zituen.\nIdazle paregabea, Soinujolearen semea izena du argitaratu duen azken obrak.\nOrain arte idatziriko nobela guztiak liburu bakar batean bildu nahi zituela esaten zuen. Sei urte igaro ditu ahalegin horretan, eta duela hiru hilabete iritsi zen emaitza: Soinujolearen semea. Pozik aurkitu dugu Atxaga, baditu horretarako arrazoiak.\nGerra Zibilak eta haren ostean gertaturikoek esparru zabala betetzen dute zure azkeneko nobelan.\nLiteraturan, musikan bezala, gaiak daude. Eta nik esango nuke Gironellaren garaitik gai horietako bat Gerra Zibila dela. Ez da harritzekoa. Ez zen edonolako gerra izan. Askotan esan dute lehen gerra modernoa izan zela. Hala ere, liburua egiteko orduan, gerratik baino gehiago Gernikatik abiatu nintzen. Nire inpresioa da (eta gaur egungo giroan halaxe sumatzen da) kontraerrelato baten pertsonaia bihurtu garela, eta literaturik kontraerrelato horri aurre egin behar zaiola uste dut. Jaso dugun poesiarekin aurre egin. Esan Gernikan, historian aurreneko aldiz, probak egitearren jende zibila masakratu egin zutela. Beraz, hortik abiatu nintzen, eta horrekin batera Behi euskaldun baten memoriak-en azaltzen zen pertsonaia bat etorri zitzaidan burura, Antioju berde izenekoa, gerra garaia iritsi eta hiltzaile bihurtzen dena. Pertsonaia hori asko interesatu zitzaidan, zeren jakin nahiko nuke noraino ematen den hori giza naturan, non dauden txarraren eta onaren arteko mugak. Gaur egun, dena erlatibizatzeko joera nagusitu da. Badirudi jendeak bere burua interesante ikusten duela diskurtsoaren minimizatzaileak topatuz. It depends on, esaten dute. Halako batean, ez dela egia pentsatu nuen; egoera horietan ere batzuk hiltzaileak dira eta beste batzuk biktimak. Estetizistek esaten dutenaren kontra, nire ustez badira onak eta txarrak.\nEta hori esateko beharra zeneukan.\nBada hirugarren arrazoi bat, hau da, gai hori airean dagoela iruditzen zait. Italian, Mussolinnirekin halako katarsi bat egon zen. Beraiek diote ez zela hainbesterako izan; hain zuzen, duela gutxi hango editore batek faxismoaren aztarnak oraindik haragian dituztela esan zidan, ez dela inolako katarsirik egon. Baina, behintzat, Mussolinni urkatu egin zuten, eta gerora film zein liburu asko egin zituzten faxismoaren gehiegikeriak azalduz. Hemen ez da horrelakorik gertatu, beraz, gaia zintzilik dago. Azkenaldian gerraren inguruan erdaraz atera diren nobelak irakurri behar ditut, baina itxura batean haietan ere erlatibismo moduko bat azaltzen dutela iruditzen zait. Gertaturikoa berdindu egin nahi da; denak ziren gaiztoak eta denak onak... Bueno, aipatzen ari garen gaia Don Pedroren pertsonaiak mamitzen du, eta nire ustez argi eta garbi erabateko biktima da bera.\nKatarsia aipatu duzu, baina erlatibismoa ez ezik literaturan gertakariak samurtzeko joera egoten da. Zuk zeuk horixe frogatzen duzu nobelan bertan, nola errealitatea fikzioa baino askozaz krudelagoa den.\nNire ustez, nobelaren benetako gaia horixe da. Itzulpenarekin batera, horri buruz idazten ari naiz, hau da, paradisuaz. Ia ezinezkoa da paradisuaren ideiarik gabe bizitzea. Ez dut esaten modu absolutuan; ikusten, irakurtzen zein historiaren sumatu dudanaren arabera atera dut ondorio hori. Paradisuaren ezaugarrietako bat zintzotasunaren lurraldea dela izango litzateke. Beste hainbat ezaugarri ditu, jakina, baina horien artean zintzotasunarena dago. Nire belaunaldian argi ikusi dut hori; hemengo gaiztakeriaren aurka borrokatzen ari zirenen artean oso zabaldurik zegoen paradisuaren nolabaiteko ideia bat, eta askorentzat Errusiak gorpuzten zuen hori. Oso deigarria egiten zait (eta liburuan ere aipatzen dut) nola horrelakoetan herria eta deserria gauza bera diren; herrian zaudenean deserriak hartzen du paradisuaren tankera, eta deserrian zaudenean alderantziz. Kolunpio bat ematen du. Horror vacui esaten den bezala, horror paradisiesan beharko genuke. Azken batean, gauza bera dira. Kontua da hutsa paradisuak beteko lukeela. Bestalde, nobela idazten ari nintzela, tartean, klase batzuk eman nituen Ameriketan. Han gauza asko ikusi nituen. Nire ikasleak prest zeuden bidegabekerien aurka aritutako edozein poetaren lanak irakurtzeko, baina beren gaiztakeriei buruzko zenbait poema erakutsi nizkienean, ezin zuten onartu. Niri berezia egiten zitzaidan Nazim Hikmet turkiarraren kasua. Asko estimatzen dudan poeta da, eta bere garaian Arestik euskarara itzuli zuen. Poeta komunista zen, eredugarria Turkian; gartzelan egon zen hainbat urtez, eta ez pentsa pertsona tristea zenik. Kontrakoa, oso gizon alaia eta bizia zen. Baina stalinismoa puri-purian zegoen garaian, ikasketak zirela-eta bera Moskun bizi zen, eta nik dakidala ez zaio ezer ezagutzen stalinismoaren aurka. Honekin esan nahi dut berarentzat ere kolunpioarena hor zegoela. Beti dago paradisuaren ideia hori, eta ezin dugu onartu benetan gaitza dela egunero erabiltzen dugun lurra. Baina fikzioak bai. Eta ez dadila inor sinplekeriekin etorri, eta fikzioa gezurra dela esan. Ez da gezurra. Ezin dugu geure kabuz hegan egin. Ezin diogu gaitzari aurrez aurre begiratu. Horixe da han eta hemen azaltzen den gaia. Gerra da gaietako bat, marrazki bat, baina azpian beste gogoeta hau dago. Horregatik pasarte batean Davidek esango du “ni naiz hori”, benetan gertatu zena bere fikzioarekin parekatuko du. Eta benetan gertaturikoa gogorragoa zen.\nKasu honetan, paradisuaren ideiak Obabatik Stonehamera egin du salto.\nPentsa dezagun literaturan, Kafkaren Amerika-n, esate baterako. Denbora askoan Amerika paradisuaren alter ego-a izan zen. Han nintzela harrigarria egiten zitzaidan zenbat mendi, laku eta haran dauden Eden izenekoak. York-en ordez beraiek New York zuten, Londonetik New London, Birminghametik New Birmingham. Hor ere paradisuaren ideia dago. Izan ere, paradisuaren beste ezaugarri bat hasiera da. Are gehiago, paradisuak duen konturik goxoena berriro hasteko ematen duen aukera da. Londresen egon nintzen batean, zenbait poema irakurri nituen. Haietako bat Amerikari buruzkoa zen. Agian egunean batean poema liburu bat aterako dut, poema hori barne, eta Long distance calls titulatuko da. Bada Virgiliori egindako dei bat da poema. Berak hasiera bat aipatu zuen, mundua zahartu eta berriro hasi egingo zela. Eta horrekin batera etorriko zen haurra. Nolabait, Jesusen etorrera eta hasiera berria iragarri zuenez, poeta santua deitu izan diote. Bada Amerika bihurtu zen hasiera berri horren kokaleku. Jakina, nobelan Stoneham Iruain berri bat da. Adolezentzia edo haurtzaroko paradisua beste leku batean eraikitzen du Davidek. Infernu pare batetik pasa eta gero egiten du hori.\nObabarekin amaitzeko beharra zenuen, beraz.\nEgia esan iltze berriek atera nahi zuten iltze zaharra. Azken batean, paradisuari buruzko gogoetekin nabil, eta ziur asko hurrengo liburua horren inguruan izango da. Ez dakit zer izen izango duen, baina ziur aski paradisua hitza tituluan bertan egongo da. Nire buruak tropismo hori dauka, horra jotzen du. Dena den, oraingo Obaba hau lehengo Obabarekin konparatuta meta bat da. Azken Obaba honetan bizi direnek Obabakoak-en bizi direnei urrutitik begiratzen diete. Davidek maite du poetika hori, baina ez dago errealitatean. Hau beste Obaba bat da. Hemen ez du inork sinisten basurdeak ume bihurtu daitezkeenik. Mundu hori maite du, baina bera ez da hangoa. Bera da La Salle, soinua.\nOhartu da ez dela uste zuen bezain idilikoa.\nHori oso humanoa da. Halako batean haurra konturatzen da ez dela hegan egiteko gauza. Azken batean, bizitzaren historian kontzientzia hartzea besterik ez da. Oso zaila da ametsetan zaudela ez erortzea. Dena den, ez dut ezagutzen inor haize errotetan sinestu ez duenik. Mundu guztiak dauzka ametsak, ez bakarrik adolezentzian, oso berandu arte ere. Esate baterako, euskal mundu galdu edo nekazal mundu horren atrakzio izugarria sentitu dute ia euskal artista gehienek: Txillidak, Oteizak, Ameztoik, Ruiz Balerdik… Lagunek eta idazle batzuek hor idealizazio bat ote dagoen galdetu didate. Horixe badagoela! Baina pertsonaiaren idealizazioa da. Eta idealizazio horren bukaera ondo zehazturik dago liburuan bertan: basoan daude, mozkorturik, eta Davidek brutalitate hori ikusten duenean jabetu egiten da hori ez dela hiru urte lehenago uste zuen mundu zoragarria.\nHitz egin dugunak Goya ekarri dit gogora. Margolariak biziki miresten zuen Frantzian garatzen ari zen Ilustrazioa. Fede itsua zuen arrazoimenean. Baina Napoleonen tropak Espainian sartu eta gerra piztu zenean, ia erotu egin zen. Nola zen posible arrazoia defendatzen zuten haiek halako sarraskia eragitea? Orduko koadroetan oso presente eduki zuen kezka hori.\nTeoriak ez bezala, fikzioak oinarri zabaleko mezua dauka. Hau da, teoria zer nahiri buruz geroz eta pasillo estuagoak eginez doa. Teoriak azaldu nahi du zergatik ematen du argiak beroa. Egiara iristeko geroz eta estuago egiten du dena. Fikzioan, aldiz, mezua izugarri zabaltzen da, eta pertsonaien bitartez egia horren milaka aurpegiak azaltzen ditu. Bestela, alegoria edo literatura moralaren arloan egongo ginateke. Obra zoragarriak egin dira literatura moralaren barruan, esan beharrik ez dago. Saramagok nahi du alegoria egin; berak esaten du alegoariara itzuli behar dugula. Arrazoi sakonak egon litezke hori egiteko, baina nire kasuan pertsonaiak ez ditut tratatzen sargentuak bere soldaduak bezala. Ni neure pertsonaiekin batera joaten naiz. Batzuetan harritu egiten nauten gauzak azalaratzen dira, pertsonaia baten barrutik zenbait gauza ateratzen direlako. Baina batzuek ez dute hori ulertzen. Nobela honetan, amaieran azaltzen diren gertaera batzuk direla-eta, portaera politiko bati buruz apologia egiten dudala esaten dute sentsibilitate politiko jakin bat dutenek. Hemendik hilabete batzuetara, beste sentsibilitate bateko jendeak gauza bera esango du, baina beste ikuspuntu batetik. Beraz, egilea non dago? Egilea, zoritxarrez, ez dago inon eta guztiengan dago.


«Gertatu dena tragedia bat izan da eta ea errudunak egindakoagatik ordaintzen duen» - Bortziriak - Erran.eus\n«Gertatu dena tragedia bat izan da eta ea errudunak egindakoagatik ordaintzen duen»\nTtipi-Ttapa 2021-02-22 16:00\nAitor Elexpuru asteburuan Zalainen kokatu zuten aginte postuan. Argazkia: Juan Mari Ondikol\nAitor ELEXPURU EGAÑA, Berako alkatea\nAsteburuan Beran izan duten sute handiaren harira argi mintzatu da Berako alkatea. «Kalte egiteko helburuarekin nahita piztutako suak» izan direla adierazi dio TTIPI-TTAPAri. Sortutako kaltearen zenbatekoa neurtu nahi dute eta herritarrei «kalterik izan badute, udaletxera etortzeko» eskatu die.\nLarunbat goizean hasi zen dena. «Bi foku izan ziren, bat Montoian eta bertzea Sarrallan, eta hortik abiatu zen dena». Halaxe kontatu dio Aitor Elexpuru Berako alkateak TTIPI-TTAPAri. «Bata bertzearekin harremanik ez duten bi foku» izan direla ondorioztatu dute, baina argi dute «nahita piztutakoak» izan zirela. Are gehiago, «kaltea egiteko helburuarekin piztu zituzten. Ez dugu abeltzainen edo bertzelako interesik aurreikusten».\nHori horrela, piztu duenak «egindakoa ordaintzea» nahi dute. «Atzo Maria Txibite Nafarroako presidenteari salaketa aurkezteko gure asmoaren berri eman genion, eta honek Foruzaingoak ofizioz ikerketa hasia duela adierazi zigun». «Erreduna aurkitu» nahi dute: «Tragedia bat izan da eta gertatu denetik ikastea nahi genuke, horrelakorik errepikatu ez dadin. Ea erruduna zein den aurkitzen dugun eta egindakoagatik ordaintzen duen».\nNafarroako Gobernuak adierazitakoaren arabera, suteak 1.800 hektarea inguru erre ditu asteburuan, eta Elexpururen arabera, «Beran 350-400 hektarea erre direla kalkulatzen dugu». Hain zuzen horretan ari dira orain, kalteak zenbatzen. Eta horregatik «aziendekin, etxeetan edo bertzela kalteak izan badituzte udaletxera etortzeko eskatu nahi diegu herritarrei. Kalteak zenbaterainokoak izan diren bildu nahi dugu. Gero ikusiko dugu kalte horien kudeaketa nola egiten dugun». Landaketak galdu dituztela argitu du Elexpuruk: «pinudiak, haritz dezente...». Aziendak ere bai: «aziendak erreta hil direla erakusten duten irudi lazgarriak ikusi ditugu».\n«Momentu larriak izan ditugu»\nHortik haratago, «momentu larriak» izan dituztela azaldu du: «Zamarreko bordan, erraterako, sua hagitz hurbil ibili zen, suhiltzaile boluntarioei kamioia matxuratu zitzaien eta txiripaz ez zen erre kamioia, Iasolako bentan ere larri ibili ziren...». «Makurragoa» izan zitekeela dio Elexpuruk. «Ez genekien sua nora joanen zen. Azkenean Bera aldera jo beharrean, Iparraldera jo zuen eta han ere kalte handiak eragin ditu».\nBorondatea eta koordinazioa\nHerritarren borondatea ere nabarmendu nahi izan du Berako alkateak: «bertze behin lanerako prest agertu dira. Aunitzek deitu zuten boluntario aritzeko prest. Suhiltzaileek deialdirik ez egiteko eskatua ziguten, arriskutsua izan zitekeelako, eta mendia ongi ezagutzen zuten batzuk aritu ziren boluntario. Hortik aparte, Ibardingo benta batean suhiltzaileei ogitartekoak ematen aritu ziren, herrian Gurutze Gorrikoei ere bai... Eskertzekoa da herritarrek erakutsi duten borondatea». Hortik aparte, Zalainen kokatu zuten «aginte postuaren eta mugaz gaindiko koordinazioa» azpimarratu ditu.\nEuriari esker asteburuko sute handia itzalitzat eman dute suhiltzaileek\nLarunbat goizean Beran piztu eta bart arratsean oraindik Lesakan kontrolpean baina Eskolamendi ingurua erretzen segitzen zuen sutea itzalitzat eman...\nSuteak 1.800 hektarea inguru erre ditu osotara, horietatik 900 Beran eta Lesakan\nSuhiltzaileak, bertzeak bertze, Lesakako Eskolamendi kaskoaren ondoan lanean ari dira oraindik igande goizean. Suteak Nafarroa, Gipuzkoa eta Lapurd...\nSutearen arrastoak: hainbertze abere kiskalita hil da edota erredura larriekin noragabe dabil mendian\nWhatsApp bidez zabaldu den bideo honetan ageri diren irudiak gogorrak dira. Beran Sarralla inguruan hartuak dira, laugarren mugatik hurbil. Suteek ...\nBeran Antzuzelai aldeko sutea, N-121-A errepide ondoraino iritsi da eta trafikoa eten dute bi noranzkoetan\nBertizarana eta Baztango suteez gain, Bortzirietan ere norbaitek su eman dio mendiari, Beratik Irun aldera, Antzuzelai parean. Haize ufadek lagundu...


Ordutegia – Basque Industry 2018\nBasque Industry 2018\nThe meeting point, zer da?\nEuskadiko 4.0 I estrategia
ARANTXA TAPIA - EKONOMIAREN GARAPENA ETA AZPIEGITURETAKO SAILBURUA\n“Industry 4.0: the way to make it profitable”\n“MARCO TAISCH”- Milaneko Politeknikoa\nMahai-ingurua: “4.0 I merkatuaren ikuspegia”\nModeratzailea: M. Salaverria - BDIH Verónica Pascual - ASTI
Verónica Pascual - ASTI
Antoni Flores – LOOP NEW BUSINESS MODEL
Amagoia Paskual - ADDILAN
 José Valderrábano – AIRBUS INDUSTRIES\n4.0 I-ren aplikazio sektorialak - KASUAK\n4.0 I-rako teknologia bideratzaileak\nXabet, Ibermática. Sisteplant\nIkuspegi teknologikotik, 4.0 Industriarako irtenbide teknologikoak aurkeztuko dituzte eta produktuetan, zerbitzuetan eta industria-prozesuetan duten erabilera-eremua azalduko dute, teknologia-eskaintzaren proposamenei jarraikiz. Hiru aurkezpen egingo dira:\nEraldaketa digitala: 4.0 estrategia bati etekina ateratzeko errezeta (Oihana Mendizabal – Xabet)\nMass customization eta datuen analitika biki digitalen bidez (Mónica San Sebastián – Ibermática)\nSmart Manufacturing – Adimena pertsonen zerbitzura (Borja Arenaza – Sisteplant)\nLa Personnalité, Wearhealth, Gogoa Mobility robots\nDigital Worker 4.0 (Goio Telletxea – La Personnalité)\nLaneko segurtasuna eta osasuna 4.0 langilearentzat (Esteban Bayro- Wearhealth)\nExoeskeletoak: 4.0 langileak (Carlos Javier Fernández- Gogoa Mobility robots)\nPlain Concepts, Sarenet, Grupo 3E\nBig Data berria: Aldi baterako serieak (Ibon Landa - Plain Concepts)\nIndustria 4.0 komunikazioak: Internet industrialeko proiektuak (Aitor Lejarzegi– Sarenet)\nBig data energia-kontsumoen monitorizazioan (Ion Irañeta – Grupo 3E)\nOptimus 3D, ABB Spain, Virtualware\nGehitze-fabrikazioa, informazio-burbuilak hausten. Litekeenaren eta ezinezkoaren errealitatea (Fernando Oharriz – Optimus 3D)\nQuality Inspection Solutions: 3D Vision & Digital Metrology Applications: (Sergio Martín – ABB Spain)\nErrealitate birtualeko aretoak lankidetzan diseinatu, prototipoak egin eta taldean trebatzeko (Unai Extremo – Vitualware)\nEIKTak eta zerbitzu aurreratuak\nEzagutza eta Teknologia Aplikatua erakundeen eraldaketa digitala bultzatzeko tresna edo eragileak dira, sektorea ez baitago «produktuko industriatik produktudun zerbitzuko industriarako» aurre-iraultza horretatik kanpo. Sektore Mahaian, Ezagutza eta Teknologia Aplikatuko Industria sektoreko esperientziak ezagutuko ditugu, eraldaketa digitalari erreparatuta, eta erronka horiek sortzen dituzten aukerak eta onurak ikusiko. Azaldutako kasuak entzun eta beraien inguruan hitz eginez, esperientziak eta errepikatzeko aukera aztertu eta enpresen arteko aliantzak bultzatuko ditugu, industria-alorreko ETEak ekonomia digital berrian sartzeko eta zerbitzuak sortu eta eskaintzeko moduan pentsaera disruptiboa jorratzeko prozesua bizkortzeko, industria digitalago baten zerbitzuan. Lan-mahaiaren ongietorria eta aurkezpena. (Tomás Iriondo) - GAIA- ICTA klusterra Datuen analitikan oinarritutako zerbitzu berriak, eskaintza eta produktua pertsonalizatzeko. (Lorenzo Díaz de Apodaca) – AIRSTUDIO Datuen analitikan oinarritutako zerbitzu berriak, merkataritza-jardueraren zerbitzuan. (Juan José Colás) - LANTEK SHEET METAL SOLUTIONS IoTn oinarritutako prozesuen automatizazioa eta laguntza teknikorako zerbitzu berriak. (Erik Rodriguez) – DEUSTO SISTEMAS Errealitate birtualean eta errealitate areagotuan oinarritutako zerbitzu berriak, produktu lotuen eta adimendunaren zerbitzuan. (Unai Extremo) - VIRTUALWARE GROUP Ezagutza eta teknologia aplikatuaren bidez eraldaketa digitalaren erronkei heltzeko erari buruzko hausnarketak. (Tomás Iriondo) - GAIA-ICTA klusterra\nElikagaien sektorea ezin da geratu 4.0 teknologiek erakundeei eskain diezazkieketen aukera eta aldaketetatik kanpo. Hala ere, sektoreko erronkak eta arazoak hobetu ezagutu behar dira, kasu bakoitzean zer teknologia eta non aplikatu behar diren jakiteko. Kontuan hartu behar da, gainera, elikaduraren balio-katearen konplexutasuna (lehen sektorea, industria eraldatzailea, banaketa, logistika, ostalaritza eta abar). Aukerak amaigabeak dira, baina garrantzitsuena zera da, erreparatzea, arazoak ulertzea, erakunde bakoitzaren egoera zehatzaz jabetzea, zer egin nahi den eta zer egin daitekeen jakitea eta 4.0 teknologien bidez lor daitekeenaren erreferentzia garbi bat izatea. Eta horixe egin dugu Klusterrean azken hilabeteetan. Elikagai-industrietako produkzio-prozesuetara bideratu dugu lehen urratsa, eta prozesu horien efizientzia bilatu dugu batez ere. Lan horren emaitzak ezagutuko ditugu, baita AZTIk egindako diagnostiko sektoriala, berrikuntza lehiakortasunaren eragile gisa aplikatzean paradigmatikoa den erakunde baten ikuspegia (Angulas Aguinagaren eskutik) eta informazioaren neurketak eta ustiapenak lehengaien eta prozesuen kalitatea hobetzeko duen garrantzia (Biolanen eskutik) ere.\nOngietorria eta lan-mahaiaren aurkezpena. (Jon Ander Egaña) – Euskadiko Elikaduraren Klusterra\nDiagnostiko sektoriala. (Jaime Zufia) – AZTI\nBerrikuntza, lehiakortasunaren eragile. (Javier Apalategi) – ANGULAS AGUINAGA\nInformazioaren neurketa eta ustiapena lehengaien eta prozesuen kalitatea hobetzeko. (Asier Albizu) – BIOLAN\n“Smart Industrial Specialization and Digital Transformation”\n“SLAWOMIR TOKARSKI”- European Commission\nBIND 4.0 - KASUAK\nGela teknologikoa - 1\nGela teknologikoa - 2\nGela teknologikoa - 3\nZibersegurtasun industrialeko neurriak ezartzeko arrazoiak eta modua erakustea da ikasgelaren helburua. Neurri horiek lagungarriak dira enpresen jardueran erabat edo hein batean eragin dezaketen arriskuak gutxitzeko. Prozesuak hobetzeko teknologia berriak eta plataformak garatu, zabaldu eta txertatzeko orduan nahitaezkoa da neurri batzuk hartzea, eskuragarritasuna, osotasuna eta konfidentzialtasuna, besteak beste, bermatuta egon daitezen. Hasteko, Informazioaren Teknologietako Zibersegurtasunaren hastapenak jorratu eta kontzeptuen arteko ezberdintasunak zehaztuko dira; gero, ekipamenduen, komunikazioen eta industria-sistemen mota nagusien deskribapena egingo da. Hori lagungarri izango da alderdi ahulak, mehatxuak eta eraso-bektoreak ulertu eta horiei aurre egiteko moduak ikusteko, bakoitzaren izaera, kritikotasuna eta funtzionaltasuna kontuan hartuta. Ekitaldiaren bigarren zatian, operazio-inguruneak babesteko ereduak, pausoak eta neurriak aztertuko dira: agertoki berriak zehaztea; aldez aurreko analisiak egitea; neurri eta irtenbide teknikoak ezartzea, bai azpiegituretan eta bai bukaerako ekipamenduetan; eta antolaketa-neurriak, pertsonak, prozesuak eta diziplina anitzeko barne-estrategiak kontuan hartuko dituztenak. Horien guztien helburua babes-maila integrala eta eraginkorra lortzea da, erakundeen baliabideen eta negozio-ereduen araberakoa.\nNorentzat: Informazio-sistemen administrazioarekin, sareekin eta segurtasunarekin lotura duten langileentzat; kontroleko eta automatizazioko instalazioetan mantentze-lanaz arduratzen direnentzat; Ingeniaritzako eta bulego teknikoetako langileentzat; produkzio-arduradunentzat; azpiegituren eta lantegiko laguntza-zerbitzuen kudeatzaileentzat. Edukiak teknikoak eta kontzeptualak izango dira. Beharrezkoa da Operazioko eta Informatikako inguruneetan erabiltzen diren teknologiei buruzko oinarrizko ezagutza izatea.\nGela teknologikoa - 4\n4.0 ESKAINTZA TEKNOLOGIKOAREN ERAKUSKETA\n10:10 - 18:15\n4.0 GAMIFIKAZIO TAILERRAK\n10:10-11:00 – 1. LANTEGIA: Pertsonen trebakuntza eta salmenta aurreko sistemak industrian (Binary Soul + Fagor Ederlan + GH Cranes & Components)..\n11:30-12:20 – 2. LANTEGIA: Nola diseinatu GGBBak trebatzeko eta garatzeko proiektu bat, gamifikazio-teknikak eta EBko beste teknika batzuk erabiliz (Virtualware + Fagor Ederlan).\n12:30-13:20 – 3. LANTEGIA: Gamifikazioaren bidez talentua erakartzeko erronka (Gestionet).\n15:00-15:50 – 4. LANTEGIA: Gamification eta mobile learning: Heziketaren iraultza (TAK Learning).\n16:00-16:50 – 5. LANTEGIA: Talde-lana eta motibazioa, errealitate birtualaren bidez (Solid Virtual).\n17:00-17:50 – 6. LANTEGIA: Digital Twin-eko tresnetan oinarritutako mantentze-konponbide aurreratuak, errealitate areagotuaren bidez gidatutako prozedura eta TeleLaguntza (Innovae).\nBROKERAGE BIND 4.0 - 2018\nEuskadiko 4.0 I estrategia\nARANTXA TAPIA - EKONOMIAREN GARAPENA ETA AZPIEGITURETAKO SAILBURUA\nModeratzailea: M. Salaverria - BDIH Verónica Pascual - ASTI\nVerónica Pascual - ASTI\nAntoni Flores – LOOP NEW BUSINESS MODEL\nAmagoia Paskual - ADDILAN\nJosé Valderrábano – AIRBUS INDUSTRIES\nConoce a los expertos que nos acompañarán en esta 5ª edición del evento\nEman izena eta parte hartu aktiboki!\nCopyright © 2019 SPRI – Aviso Legal | Atención al cliente | Información sobre ediciones anteriores


Bideo interaktiboak nola sortu (II): Mozilla Popcorn « Transbideak\nBideo interaktiboak sortzeko Youtube tresna izan genuen mintzagai atzo. Gaur, aldiz, beste tresna batekin gatoz: Mozilla Popcorn.\nMozilla Popcorn hainbat edukiz hornitutako bideoak sortzeko bideo editorea da. HTML5 mintzairadun web aplikazio hau, 2012ko Mozilla Festivalean aurkeztu zuten blogari zein web erabiltzaileentzako tresna apropos bezala. Bere bereizgarria erraztasuna da, aukera asko eskaintzen dituen editore intuitibo eta sinplea dauka. Horrela, gure bideoari testua, argazkiak, loturak, mapak eta bestelakoak gehi diezaiozkegu. Eta gainera, Mozilla Popcorn aplikazioa erabilita sortuko dugun bideoa hackeagarria izango da, loturak izango ditu berau edozein webgunetan txertatzeko, nahastuta remix-ak sortzeko aukera eskainiko du edota Popcorn erabilita sortutako beste ikus-entzunekoekin batera argitaratuko da.\nUEUk antolatutako Ikastaroak emateko software berria: BigBlueButton eta Popcorn ikastaroan ezagutu dugu Popcorn tresnaren erabilera Talaios kooperatibako Gorka Julioren eskutik (@teketen). Bertan ikasitakoak Transmedia kontakizunak. Komunikazio esperimentuak ikastaroaren baitan antolatutako Aske Gunearen komunikazioaren inguruko hitzaldiaren bideoa editatzeko erabili ditugu. Horra, Lander Arbelaitzek (@larbelaitz) emandako hitzaldia testu, bideo, mapa eta argazkiz osatua, aipatzen duen eduki guztia zure eskura duzularik Mozilla Popcorni esker.\nPopcorn erabilita bideo bat sortzen hasteko Mozilla popcorn maker orrira joango gara: https://popcorn.webmaker.org/\nBertan, lanean has gaitezke zuzenean, izena eman gabe. Baina sortuko dugun proiektua gorde, gerora berriz ere editatu edota webguneren batean kokatzea nahi baldun badugu izena eman beharko dugu Mozilla webmaker zerbitzuan\nHasteko, bideo artxibo bat (edo batzuk) gehituko dugu “Media” aukeran. Bertara bideoa gehitzeko Youtube, Vimeo edo Soundcloud plataformetako helbide bat edo HTML5 kode bat erabili beharko ditugu. Beraz, editatu nahi dugun bideo hori aipatutako guneren batean izan beharko dugu gordeta.\nBideoa(k) gehitutakoan “Events” aukeran bestelako edukia gehituko dugu. Bertan, testua, irudia, popup leihoa, wikipediako sarrerak… gehitzeko aukerak eskaintzen dizkigu. Guk nahi ditugunak aukeratu eta bakoitzaren ezaugarriekin jolastea da hurrengo pausua, bideoan lortu nahi dugun efektua lortu arte.\nBestelako edizio tresnetan legez, Popcornen ere, edizioa sekuentzian egingo dugu, eta horrez gain, edukiak sekuentziara zein bideo pantallara eramateko aukera daukagu, edizio bidea bikoiztu eta errazteko asmoz.\nEta azkenik, gure lana gordetzea besterik ez zaigu falta. Horretarako “Project” aukeran gure bideoaren ezaugarriak zehaztuko ditugu. Behin gordeta, sareetan zabaltzeko, webgunean txertatzeko zein jatorrizko kodea eskuratzeko aukerak eskaintzen ditu.\nTresna probatu eta dituen aukerak zukutzea zure esku dago, irudimena izango duzu muga bakarra.


200 informatikarik parte hartuko dabe Informatikari Euskaldunen X. Bilkuran - bizkaie.biz\nBizkaie! 2015-11-11 13:12 Euskerea berbagai\nUEUk eta Enpresa Digitalak antolatu eta euskerazko informatikearen munduan lanean, ikertzen zein ikasten dabilzanentzat erreferentziala dan Informatikari Euskaldunen X. Bilkurea egingo da gaur, hilak 12, Donostiako Teknologia Alkartegiko areto nagusian.\nUEUk eta Enpresa Digitalak antolatu eta euskerazko informatikearen munduan lanean, ikertzen zein ikasten dabilzanentzat erreferentziala dan Informatikari Euskaldunen X. Bilkurea egingo da gaur, hilak 12, Donostiako Teknologia Alkartegiko areto nagusian. X. edizinoa izanik, izenburu berezia bilatu nahi izan dabe antolatzaileek eta Philip K. Dicken Do Androids Dream of Electric Sheep? eleberri laburraren izenburua berrasmau dabe, Amesten al dute androideek ardi latx elektrikoekin? esaldia bilakatuz jardunaldiaren lema. Aurten, beraz, robotikearen gaia jorratuko dabe.\nRobotek, mekanikaz eta elektronikaz gan, softwarea behar dabe. Gaur egun Internet bidez eta gizarte-sareak erabilita robotakaz komuniketako aukerea dago. Teknologia barriak, gaurkoak, atzokoak eta biharkoak, aurreratuenak, barruratzen ditue. Gizartean onartuta dagoz, etxeko tresna legez, irakaskuntzan eta medikuntzan be erabilten dira. Aurreko edizinoetako izenburuak ikusita orain arteko gai guztiak batu ditue robotikearen inguruan.\nInformatikari euskaldunen bilkurea dala kontuan hartuta, robotikearen munduaz ez eze, informatikan euskeraz jarduteak berezko dituan bestelako gorabeherek be izango dabe lekua bilkurako gaien artean. Beraz, izandako esperientzien eta garatutako softwarearen barri emotea da asmoa.\nEtenbako garapenean bizi dan gizarte honetan, aurrerakuntza eta aldaketak gero eta arinago emoten dira, euskerea eta euskaldunok be egoerara moldatu eta konponbideak emoten saiatzen gara. Esangura horretan, robotikearen informatikan eta informatikearen robotikan euskereak dauen erabilerea alde batera itxi barik, honen guztiaren azpian dagoan teknologia eta teknologia horri esker sor daitekezan aukera edo aplikazino barriak be lantzea da helburua.\nInformatikearen inguruan gabilzanok, softwaregile eta erabiltzaile, ikasle eta irakasle, teknikari eta beste, batu, alkarregaz eguna emon, eta danon arazoei erantzun eguneratu bat bilatzen saiatzea izango da, bada, bigarren helburua.\n1996an izan zan bilkura hauen lehen edizinoa, eta handik hona beste bederatzi ekitaldi antolatu dira. Emoitzak arrakastatsuak izan dira, batez beste 125 persona baino gehiago batu izan dira jardunaldi bakotxean, informatikeagaz loturea daben hainbat arlotatik etorriak: irakaskuntza, industria, administrazinoa eta komunikabideak gehienbat. Azken ekitaldian 200 lagunetik gora izan ziran jardunaldian parte hartu ebenak, ekimen honen erreferentzialtasuna azpimarratuz.\nInformatikari Euskaldunen X. Bilkurearen egitaraua ikusteko klik egin hemen.


Trenbide gainean loratzen - Bizkaiko Hitza\n2022, urtarrilak 21 Asteko Gaiak, Bizkaia, Gizartea 256\nDurangoko Udalak prozesu parte hartzaile bat abiatu du herria ekialdetik mendebaldera zeharkatzen zuen trenbide zaharraren gaineko lursailetan zer egin erabakitzeko. 60.000 metro koadro dira. Herritarrek 2021eko martxoaren 14ko herri kontsultan barne eraberritzeko 1. plan bereziaren (BEPB) proiektu urbanistikoaren aurka egin zutenez gero, haiei dagokie orain alternatibaren nondik norakoak erabakitzea. “Prozesu bizia” diseinatu nahi izan dutela adierazi du Marina Blazquez prozesuaren diseinatzaileak: “Udalaren eta herritarren arteko elkarrizketa bilatu dugu”.\nLehen fasea abiatu du udalak urtarrilean. Blazquezen arabera, ez dute nahi izan herrietan “ohituraz” parte hartzen duen jendea bakarrik hurbiltzea. Ahalik eta jende gehien hurbiltzeko prozesu bat sortzen ahalegindu direla esan du, eta, horretarako, zenbait mekanismo ipini dituzte martxan. Horietako bat da Ezkurdi plazan ipini duten erakusketa; trenbidea lurperatzeko prozesua eta horren osteko BEPB proiektu urbanistikoa azaltzeko baliatu dute. “BEPBaren proiektuak urte asko daramatza Durangoren historian, baina atal batzuk ez dira oso ezagunak, eta saiatu gara herritarrei zabaltzen”, esan du Blazquezek. Erakusketaz gain, saio didaktikoak egiten ari dira hilabete osoan. Hiru izango dira guztira: bata, politikoa, eta bi, teknikoak urbanistikoa eta juridikoa. Gainera, Blazquezek azpimarratu du erakusketan dauden ordenagailuak erabil ditzaketela galderak eta zalantzak helarazteko udaleko teknikariei, eta saio didaktikoetan erantzungo dituztela denentzat.\nAitortu du ez dela gai erraza herritarrekin lantzeko, alderdi teknikoak, urbanistikoak eta kudeaketakoak dituelako eztabaidak. Helburua jendea hurbiltzea da, baina, Blazquezen arabera, prozesuak lana eskatzen die biztanleei, urteotan ibilbide bat egin delako eta hainbat ñabardura tekniko dauzkalako atzean: “Ezin da BEPBaren prozesua ondo ulertu esfortzu bat egin barik”. Horregatik eman diote hilabete osoa lehen faseari.\nBihar eta etzi, 22an eta 23an, partaidetza saioak egingo dituzte: tailerrak. Lau egingo dituzte, goizean eta arratsaldean, ahalik eta jende gehien joateko. Aritz Bravo Lurralde zinegotzi eta hirugarren alkateordearen arabera, lehendabizi orubean bertan hartuko dute tartea herritarrek, errazago hausnar dezaten zer antolamendu ikusten duten egokien lursailarentzat non joango den zer, baita eraikigarritasunaren inguruan gogoeta egin dezaten ere. Bakoitzaren ekarpenekin hausnartzeko momentua izango dute ondoren, taldeetan.\nLehen faseko prozesu horren ostean, herritarren ekarpenen sintesia egin beharko du udalak, eta horiek proiektuan txertatzeko ahalegina. Bravok aurreikusi du herritarrek martxoan bozkatu ahalko dutela proiektua, “aurreakordioa balioztatzeko”.\nJaurlaritza eta udala, ados\nJoan den abenduan egin zuten Eusko Jaurlaritzak eta Durangoko Udalak trenbide gaineko espazioa urbanizatzeko aurreakordioa, eta bideragarritasun esparru bat adostu zuten. Hasierako 1. BEPB urbanizazio proiektutik, heren bat murriztu zuten eraikigarritasuna, eta eraikinen batez besteko solairuak zortzi pisura gutxitu. Gainera, trenbide zaharraren ibilbidea udalaren esku geratzea erabaki zuten. Kontzesio horien truke, Jaurlaritzak hainbat lursail jasoko lituzke.\nAurreakordio hori egon arren, Bravok ez du uste prozesu parte hartzaileari mugak jartzen dizkionik. Adierazi duenez, bideragarritasun esparruaren barruan aukera dago gehiago edo gutxiago “jolasteko”, baina, herritarrek esparrua “apurtzearen” alde eginez gero, udalak aztertu beharko luke zer kalte ordain eman Jaurlaritzari. “Eraikigarritasuna apaltzeak, adibidez, berekin ekarriko luke Eusko Jaurlaritzari hainbat milioiko kalte ordain bat eman behar izatea”. Bravoren aburuz, ordea, ez da halakorik gertatuko. “Orain arte herritarrengandik jaso dudan erantzuna oso positiboa izan da, ikusten dutelako irtenbidea eman zaiola urteetan luzatu den gai bati”, azaldu du zinegotziak.\nDurangon afera urtetsua da trenarena. 1990eko hamarkadan hasi ziren herria erdibitzen zuen trenbidea lurperatzeko kudeaketak. Zaha Hadid arkitekto irakiarraren proiektua aukeratu zuten geltokia diseinatzeko. Hainbat atzerapen zirela medio, 2005ean ekin zieten lanei, eta 2012ko abenduan igaro zen lehen trena lau kilometroko tuneletik. Trenbide berria inauguratu zuten egunean bertan ekin zioten Euskotrenen langileek burdinbide zaharra kentzeari, baina urteak eman ditu gaineko lursailak hutsik. Guztira, 27 trenbide pasagune kentzea eragin zuten lanek Durangon lau, eta herriak, bi geltokiren ordez, bakarra dauka ordutik. Lanei esker, 60.000 metro koadro baino gehiagoko espazio urbanizagarria geratu zen libre.\nLursail horietan zer egin, hori izan da azken hamarkadetan herriko talde politikoen eta herritarren eztabaidagaietako bat. Eusko Jaurlaritzak 270 milioi baino gehiago inbertitu zituen lanetan, eta Iñaki Arriola Lurralde Plangintza, Etxebizitza eta Garraio sailburuak apirilean gogorarazi zuen Jaurlaritzak ezin ziela uko egin “askatutako espazioen gainbalioei”, udalak lurperatze proiektuaren zati bat finantzatu behar zuelako horien aprobetxamenduen bitartez. Durangoko Udalak 2006an onartu zuen 1. BEPB proiektu urbanistikoa, udal gobernuan EAJ zegoela. Hemezortzi pisuko bost dorre eraikitzea aurreikusten zuen plan horrek; 550 etxebizitza izango zituzkeen, eta horietatik 120, babes ofizialekoak. Jaurlaritzari hark egindako inbertsioaren zati bat ordaintzeko balioko zuketen.\nGeldituta egon ziren lan horiek zenbait urte, baina 2018an martxan jarri zuten proiektua. Orduan agertu zen Erabaki herritar plataforma, eta, libre geratutako lursailean zer egin erabakitzeko, 4.000 sinadura biltzea lortu zuen. Hortik tiraka, Durangoko EH Bilduk eta Herriaren Eskubidea-Elkarrekin Podemosek trenbide zaharraren lursailen gaineko kontsulta bat egitea proposatu zuten 2019ko udal hauteskundeetarako programan. Biek aipatu zuten lursaila “birika berde” bihurtzeko nahia. Indar horiek lortu zuten udal gobernua urte hartako bozen ostean, eta 2021eko martxoaren 14an egin zuten kontsulta herrian. Botoa emateko aukera zutenen %28,57k bozkatu zuten: 7.077 herritarrek. Haietatik %94k bozkatu zuten 1. BEPB proiektu urbanistikoa bertan behera uztearen alde.\nEAJk eta PSE-EEk abstentziora deitu zuten kontsultan. Hil honetan, Durangoko EAJk salatu du EH Bilduk hasieran parke erraldoi baten alde egin zuela eta orain eraikin ez hain altuak egitea defendatzen duela. Bravok adierazi du EH Bilduk 2019an hori proposatu arren Eusko Jaurlaritzak beste marko bat ezarri zuela. “Jaurlaritzak erabaki zuen eurek lortutzat zeuzkaten eskubide urbanistiko horiek ez gutxitzea, eta, gutxituz gero, kontraprestazio bat jaso behar zuela”. Egoera horretan, “oreka” eta “erdibidea” bilatzearen alde egin zutela adierazi du Bravo hautetsiak: “Ikusi genuen beharrezkoa zela hau desblokeatzea, ahalik eta modu adostuenean”.\nUdal gobernuarekin ados ez dauden herritarrek prozesuan parte hartuko ote duten galdetuta, baikor erantzun du Bravok. Onartu du ez dela erraza herritarrak “hirigintzaren moduko gai marduletara” erakartzea, baina uste du jendeak “oso presente” izan duen gai bat dela, eta “espektro soziologiko eta ideologiko oso zabal batek” hartu duela eztabaidarekiko ardura. “Aurreko proiektua babestu zuten alderdiak ere ez dira gai babesteko lehen egiten zuten irmotasun horrekin”, nabarmendu du.\nAntzeko bidetik jo du Blazquezek. Arratsaldeetan ipini dituzte saio didaktikoak, eta asteburuetan tailerrak, ahalik eta jende gehien erakartzeko. “Nik espero dut ados ez dagoen jendea hurbiltzea, uste dut-eta aniztasuna hobea dela herriarentzat”. Proiektuaren diseinatzailearen arabera, mekanismoak sortu eta bideak zabaldu dituzte, ekarpenak jasotzeko eta desadostasunak adierazteko. “Konpromisoa daukagu horiei erantzuteko”.


Nola aukeratu lubrifikatzaile hornitzaile egokia\nLubrikatzaileen hornitzaile egokia aukeratu aurretik jakitea hobe\nHasiera/Bloga/Nola aukeratu lubrifikatzaile hornitzaile egokia?\nIndustria gisa, zer nolakotasun bilatuko zenuke lubrifikatzaile hornitzaile egokia bilatzean, batez ere turbina, konpresore zentrifugoak, engranaje-kutxak, sistema hidraulikoak, flota handiak dituen enpresa baten jabea bazara. lubrifikazio-sistemak?\nLubrifikazioaren kudeaketak paper garrantzitsua betetzen du eta lubrifikatzaileen hornitzaile ezberdinek nahasgarriak izan daitezkeen hainbat zerbitzu eskaintzen dituzte. Batzuek zerbitzu osoa eskaintzen dute, beste batzuk nitxo zehatz batera mugatuta daude. Hala ere, lubrifikatzaileen hornitzaile bakoitza bereizten duten ezaugarri asko daude, horregatik garrantzitsua da hornitzaile egokiarekin zure negozioaren beharrak ezagutzea.\nHornitzaile bat aukeratu aurretik, lehenik eta behin lubrifikatzaileak soilik erosi nahi dituzun edo zerbitzu gehigarriekin aztertu beharko zenuke. Lubrikatzaileak erostea bakarrik pentsatzen ari bazara, ez zenuke behar ez dituzun zerbitzuengatik gehigarririk ordaindu behar, hala nola olioaren analisia eta/edo laguntza teknikoa. Edozein akordio egin aurretik, ziurtatu beti jasotzen ari zaren paketea aztertzen duzula eta ez hartu proiekturako behar duzuna baino gehiago edo gutxiago.\nAskotan kontsumitzaileek ez dituzte gehitzen diren lubrifikatzaileen zerbitzuez baliatzen. Hori normalean hornitzailearen eta bezeroaren arteko gaizki-ulertzearen ondorioz edo hornitzailearen exekuzio ezaren ondorioz gertatzen da. Era berean, ohikoa da kontsumitzaileak ez duela jabetzen bere enpresak lubrifikatzaileak erostearekin lortzen dituen onura gehigarriak.\nHona hemen lubrifikatzaile hornitzaile bat hautatzeko lagungarriak diren 10 urrats errazak.\nSortu parte-hartzaileen eta aholkulari teknikoen talde bat laguntza emateko.\nHaietako bakoitzarekin komunikatu eta hautaketa-prozesuaren helburuak partekatu.\nEman aukeraketa irizpideak.\nEskatu interesdun bakoitzari irizpideen zerrenda balio-eskala erabiliz baloratzeko. Hala ere, ez da irizpideen balioari edo garrantziari buruzko eztabaidarik hasi behar. Isilpeko boto-sistema lagungarria da konfidentzialtasuna gordetzeko.\nBozketa bakoitzeko informazioa biltzeko eskatu dinamizatzaileei.\nBoto sekretua berriro has daiteke taldekideei berriro bozkatzeko aukera emateko.\nEmaitzak taldearen aurrean aurkezten dira.\nEztabaida irekia hasten da taldean aukeratutako irizpideak eztabaidatzeko.\nBildutako taldeak aukeratutako irizpideak onartu. Jarraitu lubrifikatzaile hornitzailearen ebaluazioarekin hautagai bakoitzari banan-banan elkarrizketa eginez, bere proposamenak ondo aztertuz eta erreferentziak aztertuz.\nGoian aipatutako urratsak erabilgarriak izango dira zure enpresarako lubrifikatzaile hornitzaile egokia aukeratzeko. Esaguzu nola joan den prozesua zure enpresarentzat beheko iruzkinetan!\n[posta elektroniko bidez babestua]2021-11-17T21: 44: 30 + 00: 00


Piperrak gustura, barietate berri gozoagoak eta usaintsuagoak | Consumer\nPiperrak gustura, barietate berri gozoagoak eta usaintsuagoak\nPiperren osagai lurrunkorrak aztertuz gero, aromak eta zapore espezifikoak dituzten barietate berriak egin daitezke.\nIrudia: Agustín Ruiz\nGorriak, berdeak eta horiak daude. Berde italiarra, Lamuyo, Kalifornia, errolda edo pikillo. Gehien kontsumitzen diren piperetako batzuk besterik ez dira. Gehienak urte osoan landatzen dira Espainian, baina udako zaporea ez da egokiena. Valentziako Unibertsitate Politeknikoko Valentziako Nekazaritzako Aniztasuna Zaindu eta Hobetzeko Institutuko (COMAV) adituak, Municheko Unibertsitate Teknikoarekin lankidetzan, haratago joan dira produkzioan, eta azterketa bat egin dute piper gozoagoak, zaporetsuagoak eta aromatikoagoak lortzeko, fruta-gustu edo zapore exotikoarekin.\nBerariazko propietateak dituzten piperrak egiteko, adituek elikagai horren 150 osagai lurrunkor konbinatu dituzte, kontsumitzailearen pertzepzioan zuzenean eragiten dutenak. Orain arte ez da inoiz aztertu konposatu lurrunkor horien garrantzia. Arreta turgentzia edo azkura bezalako alderdietan jarri zen. Baina, oraingoan, ikertzaileek elikagai horri buruz gehiago sakondu nahi izan dute, eta osagai lurrunkorrak aztertzean iltzatzean eman dutela diote.\nFruta-aromako piperrak lortu eta zapore hori behar duten plateretan erabili ahal izango dira osagai lurrunkor jakin baten barietatea zein den jakinez gero, eta, beraz, piperrak usain edo zapore berezia izatearen arduraduna zein den jakinez gero. Era berean, ikerketak lagundu egiten du jakiten zer piper-mota konbinatzen duen ondoen lurrunkor batekin edo bestearekin, bien propietate aromatikorik onenak mantenduko dituen hibrido bat egiteko. Aurkikuntza berri hau Valentziako Unibertsitate Politeknikoan egin zen Landareen Hobekuntzarako Europako Elkartearen (EUCARPIA) XIV. Sinposioan aurkeztu da.\nIkerketaren hasieran, piper arrunteko 15 barietate aztertu dira, “Capsicum annuum” izenekoa, eta barietate horrekin lotura handiagoa duten bi espezie, “C”. chivense eta C. frutescens”, denak profil aromatiko desberdinekin. Azterketa, batez ere, bakoitzaren aldakortasunaren eta osagai lurrunkorren kopuruaren azterketa xehatuan oinarritu da.\nPiperren propietate organoleptikoak alda ditzaketen 300 osagai lurrunkor baino gehiago dituzte\nEmaitzak eskuan dituztela, adituak ohartu dira 150 osagai lurrunkor berri baino gehiago daudela, orain arte detektatu ez direnak. Osagai berri horiek jada ezagutzen direnei gehituz gero, piperren ezaugarri organoleptikoak aldatzeko ahalmena duten 300 osagai lurrunkor baino gehiago lortzen dira, ikertzaileek diotenez.\nLurrunkor berriak aurkitu ondoren, bigarren fase bat egin da. Fase horretan konposatu horietatik zein diren interesgarriak aztertu da, usain eta zapore handiagoko kalitate goreneko piperra lortzeko, guztiek ez baitiote kontsumitzaileari ohiko piperren usaina edo zaporea ematen. Zergatik gertatzen da efektu hori? Kasu gehienetan, neurona-hartzaileak gai dira bolatilaren kontzentrazio jakin bat hautemateko. Hala, piperra hartzaileek hautematen dutena baino kantitate txikiagoa bada, osagai lurrunkor horren gustua edo aroma ez da iritsiko, nahiz eta mastekatu edo usaindu.\nKontsumitzaileak hauteman ditzakeen lurrunkor berrietatik zein hauteman ditzakeen zehazteko, usaimen-proba batzuk egin dira, “sniffing tests” izenekoak, dastatzaile adituen panelen bidez. Proba horiek egin ondoren, 20 bat osagai aukeratu ziren aurkitutako lurrunkor berri guztien eta egungoen artean. Saiakuntza horiekin, adituek piper-barietateen arteko aroma-desberdintasunak azaldu dituzte.\nBatzuetan, ia 20 lurrunkor daude, eta, beste batzuetan, bost bakarrik. Konposatu horiek piper mota bakoitzean konbinatzeko moduak azaltzen du lurrinen arteko aldea. Dagoeneko identifikatuta dauden lurrunkorrekin, osagarritzat jotzen direnak konbina daitezke, eta, hala, aukera zabal bat ireki, usain eta zapore jakin bateko piperrak lortzeko.\nKONTSERBAZIOA ETA HAUTAKETA\nHotzarekiko oso sentikorrak diren landareak dira piperrak. Hala ere, hozkailuan eduki behar dira, eta, beraz, ezinbestekoa da haiek nola biltegiratu jakitea.\nHozkailuaren alderik hotzenean uztea komeni da, tiraderetan bezala, eta kanpoaldean, poltsa zulatu batekin babestuta, gutxienez astebetez eduki ahal izateko.\nPiper gogorrak, sendoak, mamitsuak, distiratsuak eta kolpe edo magulladurarik gabeak aukeratu behar dira.\nZurtoinak berdea eta sendoa izan behar du, eta horrek landare freskoa dela bermatzen du.\nErre, zuritu eta minutu batzuez galdarraztatu ondoren, izoztu egin daitezke.


Jon Urrutia 2009\nImajina dezagun 21 urteko David Bowie gaztetxoa 2001 a space odyssey filma proiektatu egiten zuten zinema areto batean sartzen. Ez zuen ezta berak jakingo film horrek betirako aldatuko zionik bere bizitza eta hortik aurrera bere estiloa markatuko zuenik.\nNork ez daki Space Oddityren estrofa zatitxoren bat?: Ground control to Major Tom esaten zuen bere abestian. Bowiek estralurtar modu malenkoniatsu batez depresioz jotako Tom Maior komandantearen istorioa kontatu egin digu, nola honek geltoki espazial bategaz elkarrizketa bitxi bat mantendu egiten duen. 40 urte pasatu egin dira Space Oddity album bikain eta itzela argitaratu egin zuenetik; gaur eguneko musikaren eraginik nagusietako bat eta diskoari izena ematen dion abestia ukaezinezko harribitxi mitikoa.\nSpace Oddity hasieran single moduan aterata, 1969ko uztailaren 11n ikusiko zuen argia. Lan hori egiteko, garai horretan berarekin zihoazen ohiko musikariekin batu egin zen: Rick Wakeman pianoan, Herbie Flowers baxuan, Terry Cox baterian, Mick Wayne gitarran, bera laguna zena Tony Visconti produkzio lanetan eta baita Martitzeko armiarmak (Spiders from Mars) izango zirenaren Mike Ronson eta Woody Woodmanseyren agerpen motza.\nUrteurrena probestuz, EMI diskoetxeak CD bikoitz berezi bat kaleratu egin du, honen barne argazki argitaragabeak, memorabilia, Kevin Cannek idatzitako testuak eta kronologia aurki dezakegu. Lehenengo diskoan kasete analogikoetatik erremasterizatutako album originala dugu; bigarren diskoan 15 bonus track, hauetatik 8 aurretik argia ikusi ez duten abestiak dira. Bi demo guztiz arraro dakartza baita ere. Musika benetan maitatzen duen horrek faltarik gabe eduki beharko lukeen ezinbesteko, are gehiago, derrigorrezko diskoa.


'Marrazioak' tailerra Artelekun | Ignasi Blanchen ikastaro trinkoa\nIlustratzaileen sortzeko teknikak arakatzen\nIgnasi Blanch irudigileen maisua ikastaro trinkoa eskaintzen ari da Artelekun, 'Marrazioak' izenburupean.\n'Marrazioak' topaketak egiten ari dira Artelekun\nIlustratzaileen topaketak egiten ari dira Artelekun. "Marrazioak" jarri diete izena eta bi zuzendari daude: Harkaitz Cano idazlea eta Ignasi Blanch marrazkigile kataluniarra. Aurtengo gaia zabala bezain inspiratzailea da: bazterketa. Album mutuak sortzeko tailerra da.\nIgnasi Banch ilustratzaile eta irudigileen maisuak maleta gorria dakar ikastaro trinkora. Beti darama aldean. Barruan, adibideak, nazioarteko album mutuak, ilustrazio hutsez istorio bat kontatzeko gaitasuna duten horiek.\nGoizero bezala iratzargailu ariketa jarri die, zerk eragiten duen nazka edo higuina. Horri buruz ilustratu behar izan dute.\nSortzeko teknikak ikasi eta arakatuko dira tailerrean, etxean izaten den sormen bakardadea utzi eta elkarlanean, bazterketa sozialaren gaia abiapuntu hartuta. Bakoitzak alde batetik heldu dio, modu poetikoan edo grafikoan.\nTailerrean parte hartzen duen ilustratzaile bakoitzak bere album mutua sortuko du, 14 orrialde bikoitz; argitaratzea, hori beste kontu bat da.


Jai-egunak | Hegoaldeko Txokoa\nMundiala zapatukoa Plateruenean. Merezi izan zuen, beti bezala!! →\n20 erantzun Jai-egunak -ri\n8:16 pm azaroa 7, 2016\nNire ustez ez daude ondo banatuta. Urritik jai eta zubi asko daude baina Gabonetako jaiak pasa eta gero ez daude jairik Aste Santura arte. Banatzeko irtenbidea ez da erraza izango ados jartzea denon artean oso zaila litzateke eta. Jai eguna astelehenera edo ostiralera pasatuko litzateke zubiak kentzeko ,adibidez, baina jendeak ez luke nahiko. Bi hilabetero jai-aste bat edukiko litzateke hobeto banatzeko jai-egunak. Hau da gehien gustatzen zaidana.\n9:22 pm azaroa 7, 2016\nNire leloa “carpe diem” da, inoiz ez dakizulako zer gertatuko den bihar, horregatik jai-egunak orain gero baino hobeto. Hau nire filosofia izan arren, gomendigarria da egun bat gordetzea urtarrilaren 7rentzat.\n9:58 pm azaroa 7, 2016\nNiretzat ondo banatutak ez daude,baina jai eta zubi egunak aldatzea ezinezkoa dela pentsatzen dut,egun hauek egutegian daude duela urte askotik eta bereziak direnez ,ez dut uste gure esku dagoenik.\n8:00 pm azaroa 8, 2016\nNiri, alde batetik, ez daudela ondo banatuta iruditzen zait. Bestalde, ordea, uste dut jai-egunak jai egunak direla eta ezin direla aldatu. Ezin dugu egutegi nahieran eduki. Izugarrizko nahasketa izango litzateke. Nire ustez errazagoa da gure oporretako egun batzuk gordetzea eta nahi dugunean gozatzea.\n8:01 pm azaroa 8, 2016\nEz dakit urtero zenbat jai-egunak dauzkagun, agian astero ordu gutxiago lan egingo bagenuela ez ginateke hain nekatuta egongo pentsatzen dut. Adibidez, lan-ordutegia ostegunera arte izan liteke. Hiru egunak genituzke asteburuan. Ideia bat da. Horrela ondo beti banatuko litzateke.\n8:15 pm azaroa 8, 2016\nEz dakit urtero zenbat jai-egunak dauzkagun, agian astero ordu gutxiago lan egingo bagenuela ez ginateke hain nekatuta egongo pentsatzen dut. Adibidez, lan-ordutegia ostegunera arte izan liteke eta horrela hiru egunak genituzke asteburuan. Ideia bat da. Ondo beti banatuko litzateke.\n9:35 pm azaroa 8, 2016\nNire ustez urtean zehar jai egun dezente daukagu gainera non kokatzen diren eskatzeko. Berdin zaizkit santu eta birginaren jaiak, egun festa politikoak edo lurraldeko jaiak noiz ospatzen diren; kontua da noizean behin zubi edo aste osoa lanean libre edukitzea eta denbora horrekin bakoitzak nahi duena egitea. Araban, Aste Santua eta San Prudentzioko jaiak oso hurbil daude (normalki) eta inorrek ez du ezer esaten. Gabonetan jairik ez bagaude, esate baterako, eskiatzeko egunetarik gabe geratu… eta kitto, dirua soberan ez dago eta. Utz zaitezte pakean egutegia eta Gabonetan senideekin egon. Eta hor konpon.\n12:03 am azaroa 9, 2016\nNik zubiak ondo banatuta gaudela uste dut baina gehiago edukiko bagenu, zoriontzu izango ginateke. Aisialdia garrantsitzua delako denontzat eta gainera ezinbesteko. Agian,egun batzuetan politikoek zubiei buruzko gure iritziak eskatuko dizkigute.\n6:22 am azaroa 9, 2016\nUrtearen amaieran jai asko elkartuko dira. Beste leku batuzetan normalean jaiegunak ospatzen dituzte astelehenetan. Adibidez, nahiz eta jaia astelehenean ez izan, beti eramaten dute egun honetara. Nire iritziz, urtena zehar banutuko bagenitu , hilero jai bat izan beharko genuke\n12:38 pm azaroa 9, 2016\nNire ustez, ez daude ondo banatuta jai-egunak ezta zubiak. Uste dut nahiko gogorra egingo zaizkigula ikasturteroko azken hilabeteak. Gainera, oso zaila da konponbide bat lortzea, jai-egunak finkoak direlako… Agian, posiblea izango balitz, nik 3 edo 4 jai-egun jarriko nituzke hilabetero. Hala eta guztiz ere, asteburuak gehiago gozatu behar ditugu, zubiak edo jai-egunetako beharra ez izateko.\n2:52 pm azaroa 9, 2016\nNire ustez ez daude ondo banatuta jai-egunak. Ez da egokiena jai-egun guztiak hilabete berberetan daudela, hala ere, ez dago gure esku aldatzea. Estatuak urtero egutegia proposatzen du eta aldagaitza da. Horrez gain, ideia ona izango litzateke hilabete bakoitzean jai-egunen bat edukitzea.\n6:45 pm azaroa 9, 2016\nOndo banatuta daude jai-egunak? Ez dakit. Egia da Uztailatik Urtarilara jai-egun asko daudela eta agian, urte hasieran gogor gehiago izan daiteke. Baina niri berdin zait noiz diren jai-egunak lehen eta geroago edukiko ditugu eta gozatu behar ditugu. Gainera jai-egunak erlijio festak dira eta gehienak ezin dira aldatu.\n7:53 pm azaroa 9, 2016\nUrte guztiek jai egunak berdinak dauzkate. Urte batzuetan jai eguna lan egunean da, eta beste urteetan asteburuan da, hortaz, astelehenetik ostiralera lan egiten dugunak jai egun hori galdu dugula iruditzen zaigu. Duela denbora gutxi, zurrumurrua zegoen jai egunak ostiralean edo astelehenean jarriko liratekeela, horrela eginez, asteburu luzeak izango genituzke. Zertarako balio du jai egunak astearen erdian?\n10:14 pm azaroa 9, 2016\nNire ustez ez daude banatuta zubiak.\nNik uste dut hilabetero zubi bat izan beharko dugula. Hilabetero zubi bat izango bagenu ,zoriontzuago izango ginateke ,baina ez da posible utopia bat baizik .\n10:37 pm azaroa 9, 2016\nNire iritzia da jai-egunak ondo banatuta daudela. Udaren ondoren, ia jendeak ez du oporrik. Horregatik, azken hiruhileko honetan, zoriontsuago egongo gara jai-egunak geratzen zaizkigula badakigu. Egun motzenetarako eta ilunenetarako poztasun bat da.\nbitxilore -k dio:\n10:51 pm azaroa 9, 2016\nNiri iritzia da jai-egunak ondo banatuta daudela. Udaren ondoren, ia jendeak ez du oporrik. Horregatik, azken hiruhilako honetan, zoriontsuago egongo gara jai-egunak geratzen zaizkigula badakigu. Egun motzenetarako eta ilunenetarako poztasun bat daukagu.\n11:31 pm azaroa 9, 2016\nNiretzat, egia esan, zubiak eta jai-egunak asko daudela ez zait inporta, batez ere, oraintxe bertan lan asko daukat eta deskantsatzeko edo aprobetzatzeko oso ondo etorri zait. Gainera, lehengo trimestrea gogorra da eta aklimatazio bezala balio dugu.\n11:46 pm azaroa 9, 2016\nOro har, jai egunekin ez gaude ados, uste dut. Erlijioak eta kulturak normalean inposatutako dutenak, ordez, inposatu diguten zerbait aldatzen saiatzea ezinezkoa da. Horregatik, ez du merezi gaiari buruz hitz egitea, nahiz eta niretzat gehiago hain zuzen, ere izango litzateke hura, urteko hamar hilabeteak bitartean, oporretako beste bietako, banatzea.\n12:19 pm azaroa 10, 2016\nEz daudela ondo banatuta jai-egunak iruditzen zait. Urteko lehen hilabeteetan ez dauzkagu jai-egunak Aste Santu eta San Prudentzio eguna ezik, eta urteko azken hilabeteetan jai-egun asko dauzkagu. Baina, gaur egun, guk ez ditugu erabakitzen jai-egunak, politikoak baizik, nahiz eta gure iritsia eskatu ahal izango digute.\n2:44 pm azaroa 10, 2016\nAlde batetik, ez daudela ondo banatuta uste dut, nahiz eta Gabonetatik Aste Santura arte ez dago edozein jai-egunik. Baina, bestetik, urtearen amaieran jai-egun asko daudela asko gustatzen zait. Horregatik, nire ustez, jai-egun gehiago egon behar izango luke.


Akademia Erraria - Wikipedia, entziklopedia askea.\n(«Academia Errante» orritik birbideratua)\nAkademia Erraria (gaztelaniaz "Academia Errante") 1956tik 1964ra Gipuzkoan egin zen herri-unibertsitatearen ekimena izan zen. Ekimenaren bultzatzaile nagusiak Angel Cruz Jaka eta Luis Peña Basurto izan ziren; haiekin batera une hartako euskal kulturaren izen nagusiek proiektuan hartu zuten parte nahiz eta frankistek haren aurka jarrera garbia izan. Haien ekintza nagusia bilerak antolatzea zen, batzutan, ondoren, aurkeztutako lanak liburu formatuan plazaratzeko.\nNahiko anarkikoak eta ibiltariak ziren. Normalean bazkari baten inguruan antolatzen ziren, bentetan edo hiriguneetatik urruti zeuden jatetxeetan. Ez zuen egitura formala.\nAkademiaren lehenengo saio formala 1956an egin zen, Aztirio bentan, Pio Barojaren heriotzaren ondorioz. Hurrengo omenaldia Azitainen egin zen, Arturo Campion gogorarazteko. 1958an Gregorio Marañón izan zen omendua, Zumarragako Beloki Elkartean. Azken omenaldi horren ondorioz, akademiakokideak "Marañon" izenenkin hasi ziren deitzen.\nAkademia Erratuaren izena 1959ko urriaren 11an sortu zen. Egun horretan bilera Azkoitian egin zen. Hauek izan ziren bertan agertu zirenak: Jose Aranzadi, Jose Maria Busca Isusi, Reyes Korkostegi, Martin Irizar, Angel Cruz Jaka, Koldo Mitxelena, Josu Oregi, Luis Peña Basurto, Trino Uria, Juan Ignacio Uria, Alvaro del Valle Lersundi, Jose Villar eta Iñaki Zumalde. Bilera hartan izena onartu zen eta XVIII. mendeko euskal kultura munduari eskaini zitzaion omenaldia: Euskalerriaren Adiskideen Elkartearen sorrera eta Azkoitiko Zalduntxoak. Modu batez, akademikoak haien ondorengoak sentitzen ziren.\nGaraiko kultura panorama ikusita, Akademia benetako errebultsibo izan zen. Horregatik, polizia laster hasi zen ekimena gaizki ikusten. Ekimenaren amaieran protagonismo berezia Melitón Manzanas poliziak izan zue, berak Angel Kruz Jakari mehatxu egin zion proiektuarekin aurrera jarraituez gero, propaganda ilegalaren akusaziopean espetxeratua izango zela esanez. Akademia 1964an desegin zen. Dena dela, 1968an Jakak beste bilera antolatu zuen bere Zumarragako etxean, Jose Maria Iparragirre omentzeko.\nEkimena, berez, oso irekia zen eta, ondorioz, parte hartzaileen atxekimendua ere arina zen. Dena dela, ekimenean garaiko izen handiak kolaboratu zuten:\nJose Antonio Aiestaran\nIkusten denez, ideologikoki oso jarrera desberdinetako intelektualak zeuden inplikatuta: nazionalistak, komunistak, karlistak, sozialistak.\nAkademiak lau liburu plazaratu zituen 1963an:\nLos caballeros de Azkoitia\nLope de Aguirre, descuartizado\nLaurak Auñamendi argitaletxean argitaratu ziren.\nBeste hiru argitaratu gabe gelditu ziren:\nEl País Vasco ante Europa\nHomenaje a Manuel Ignacio de Altuna\n↑ Idazle batzuek diote Peña Basurto bera izan zela taldearen izena asmatu zuena; beste batzuk Luis Martín-Santosi egozten diote.\nJon Egigurenen komentarioa.\n(Gaztelaniaz):Pedro Gorrotxategiren lana Euskonews aldizkarian.\nAzken aldaketa 22 uztaila 2019(e)an, 17:49(e)tan\nOrriaren azken aldaketa: 22 uztaila 2019, 17:49.


APTEren Batzar Orokorrak Batzorde Exekutibo berria aukeratu du - Red de Parques de Euskadi\nAPTEren Batzar Orokorrak Batzorde Exekutibo berria aukeratu du\nAste honetan egin den APTEren Batzar Orokorrean Batzorde Exekutiboa berritu da, eta 15 kide ditu orain. Kudeaketarako talde berriak oinarrizko bost erronka ditu: parkeen ordezkaritza-lana sendotzea nola nazioan hala nazioartean; parkeen eredu ezberdinak kontuan hartzen dituen elkarte eredua taxutzea; parkeen sarean baliozko zerbitzuak sustatzea; ATPTE kokatzea I+G+B politika-esparru berrietan; eta informazio baliagarria sortzea.\nHauek dira Batzorde Exekutibo berria osatzen dutenak:\nPresidentea: Felipe Romera.\nLehen presidenteordea: José Miguel Corres.\nDiruzaina: Francisco Negre.\nIdazkaria: Francesc Martos.\nPresidenteordeak: Itziar Martín, Josep M. Piqué, Luisa Pena, Joan Bellavista, José Luis Virumbrales, Francisco Mora, Txaber Ouro, Teresa Sáez, Antonio Verde, Bernardo Veira eta Miguel Ángel López.\n2014-2020 epealdirako APTEk aurkeztu duen plan estrategikoa onetsi du Batzarrak, baita aurtengo kudeaketa-plana ere. Elkartearen plan estrategikoaren helburua da APTE erreferentziazko topagune izatea Espainiako berrikuntza-sistemako eragileentzat, eta sareko zerbitzuez hornitzea parkeak zein bertako inguruak.\nHorrez guztiaz gain, APTEk zientzia- eta teknologia-parkeen 2014ko helbidetegi berria aurkeztu du paperean. Gida osatua da, gaztelaniaz eta ingelesez, eta bertan parkeei buruzko informazio guztia aurki daiteke: erakunde sustatzaileak, harremanetarako datuak, eskaintzen dituzten zerbitzuak, azpiegiturak, argazki-galeriak, etab.\nLaster lineako bertsioa argitaratuko da, non parke bakoitzaren multimedia-edukirako estekak jasoko baitira: sare sozialak, txostenak, liburuxkak, eta askoz ere gehiago.


714 Modalitatea: papera - Ogasuna\n714 Modalitatea: papera/\n714 Modalitatea: papera\nModalitate honetan, zergadunak berak kalkulatutako datuekin betetzen du aitorpenaren inprimakia. Inprimakian bertan daude behar bezala betetzeko jarraibideak. Hala ere, kalkulu akatsak ekiditeko biderik egokiena, aitorpena Internet bidez egitea da.\nEredua Gipuzkoako estanko baimenduetan ere eskura daiteke errenta kanpainan zehar, eta Zerga Bulegoetan.\n714 eredua, behar bezala beteta, aukeratutako aurkezpen lekuan entregatuko da aitorpenaren frogagiriekin batera.\nPositiboak eta ordaintzekoak : Finantza entitate laguntzaileetan.\nNegatiboak (emaitza zero denean): Finantza entitate laguntzaileetan eta Herritarren Arretarako bulegoetan.\nAitorpena aurkezteko momentuan bertan ordainduko da zerga zorraren zenbatekoa. Ordainketa ezin da zatikatu, ezta helbideratu ere.


Zizurkilgo tabernari bat atxilotu du Ertzaintzak, droga saltzea leporatuta - Zizurkil - Tolosaldeko ataria\nTolosaldeko Ataria 2018-10-08 08:14\nErtzaintzak Zizurkilgo taberna bateko langile bat atxilotu zuen atzo arratsaldean, osasun publikoaren aurkako delitua leporatuta. Dirudienez, tabernariak haxixa saltzen zien bezeroei.\nZizurkilgo taberna batean droga saltzen eta kontsumitzen zenaren hainbat kexa jaso zituen Ertzaintzak Hernaniko Ertzain-etxean. Ikerketa abiatu, eta atzo arratsaldean hainbat agente taberna horretara sartu ziren, eta zenbait sustantzia kontsumitzen ari ziren bizpahiru lagun identifikatu zituzten. Identifikatutako pertsona horiei espedientea zabaldu diete, legez kanpoko sustantziak edukitzearren.\nOndoren, tabernako sukaldea eta barra ikuskatu zituztenean, haxix eta speed kopuru txikiak aurkitu zituzten, baita bi balantza eta 480 euro ere aurkitu zituzten. Dirudienez, diru hori legez kanpoko salmentakoa zen.\nHori dela eta, tabernako nagusia, 28 urteko gizonezkoa, atxilotu zuten agenteek, eta polizia-etxera eraman zuten.\nBeste bi ikertu Amasa-Villabonan\nErtzaintzak jakinarazi duenez, joan den astean ere bi gazteren aurkako diligentziak zabaldu zituen Amasa-Villabonan. Gazte-lokal batean zarata asko zegoenaren dei bat jaso zuten agenteek, eta hori egiaztatzera joandakoan, balantza bat topatzeaz gain, hiru marihuana poltsa, kilo erdi haxix eta dosi txikiak prestatzeko beste hainbat elementu atzeman zituzten. 200 euro ere topatu zituzten. Hori dela eta, lokaleko erabiltzaileak diren 22 urteko bi gazteren aurkako eginbideak abiatu dituzte, osasun publikoaren aurkako delitua leporatuz.


Abanto-Zierbenako Udala - Abanto Zierbenako parke bio-osasungarriak, sasoiko\nAbanto Zierbenako parke bio-osasungarriak, sasoiko\nAbanto Zierbenako Udalak bizilagunek bizi-ohitura osasungarriak izan ditzaten nahi du; beraz, Bizkaiko Foru Aldundiaren kirol-zerbitzuarekin batera, parke bio-osasungarrien erabilera berriz aktibatuko du. Abanto Zierbenak mota horretako hiru parke ditu: Las Carrerasen, Sanfuentesen eta Gallartan. Aire zabaleko aisia-guneak dira, eta giharrak lantzeko makinak dituzte.\n“Alberto Ezkurdia parkean, monitore batek aparatuak egoki nola erabili irakatsiko du, behin ikasita, nahi dutenek ezin hobe erabiltzen jarrai dezaten. Maiatzeko eta ekaineko ostiral guztietan izango dira, maiatzaren 11n hasi eta ekaineko azken astean amaituta, 09:30etik 10:30era, eta ordubeteko zortzi saio izango dira guztira. Jarduera fisikoa oso osasungarria da; beharrezkoa da arinago egoteko, hobeto sentitzeko. Adineko askok parke horietan egiten dituzten paseoak aprobetxatzen dituzte aparatu horietan pedalei eragiteko eta besoak lantzeko, besteak beste. Orain, etekin handiagoa ateratzen ikas dezakete, eta, gainera, ondo erabiltzen, lesioak egiteko arriskurik gabe”, azaldu du Abanto Zierbenako alkate Maite Etxebarriak.\n“Zerbitzu hau doakoa da, eta abisatzen dugu plaza mugatuak daudela: 20 pertsonak izango dute klase hauek jasotzeko zortea, eta aldez aurretik izena eman beharko dute udal-igerilekuetan; zerrenda izen-ematearen ordenaren araberakoa izango da”, adierazi du Etxebarriak.\nAbanto Zierbenak kanpoko 3 gimnasio oso ditu, doan erabiltzeko, eta Udalak bizi-ohitura osasungarriak sustatu nahi ditu; besteak beste, ondo jatea edo jarduera fisikoren bat egitea.\n“Sedentarismotik ihes egin behar dugu, eta gure parke bio-osasungarrietan jarduera arina egin daiteke modu ezin erakargarriagoan: aire freskoa arnastuz eta eguzkitan. Gure bizilagunak kirola egitera animatzen ditugu, eta horregatik jarri ditugu kanpoko gimnasioak”, adierazi du Etxebarriak.\nGogorarazi beharra dago Abanto Zierbenako Udalak azken urteetan jarduera fisikoari lotutako hainbat programa jarri dituela martxan, bertako azpiegiturak aprobetxatuta; udalerriko herrigune nagusiak elkartzen dituzten ibilbide osasungarriak edo bide berdea, adibidez.\nAbanto Zierbena osasungarri baten alde


Côte basque XIII - Wikipedia, entziklopedia askea.\nCôte basque XIII taldea (euskaraz 'Euskal kostaldea XIII') Lapurdiko rugby league talde profesionala izan zen. 1934ko abuztuaren 16an sortua, Angelun (1934-1940) eta Baionan (1944-1955) izan zuen egoitza.\nIkurrinaren koloreak zituen. Hasieran Angeluko Saint-Jean estadioan aritzen zen. 1936ko apirilaren 19an, Frantziako Kopa irabazi zuen Villeneuve 15-8 irabaziz. 1940an, Vichyko gobernuak rugby XIII debekatu zuenean desagertu zen eta 1944an birsortu zutenean Baionako Udal Kirolgunean aritu zen. 1946-47 eta 1947-48 denboraldietan, Bordeaux XIII taldearekin bat egin zuen. 1948an berriro desagertu eta Nautique XIII taldeak ordezkatu zuen. 1954an, Nautique XIII eta Biarritz AC taldeek bat egin zutenean, Côte basque XIII birsortu zen baina urtebete baino ez zuen iraun.\nFrantziako Élite 1 Txapelketa:\nTxapelduna: 1 (1936)